recursal/SuperWikiNEXT-32B huggingface dataset:
觀塘同仁街
觀塘物華街
瑞和街街市
東亞銀行中心
**觀塘**（粵拼：gun1 tong4；英文：Kwun Tong），原本叫做**官塘**，係香港新九龍東面一個地方，靠近維多利亞港。觀塘響牛頭角同油塘之間，係香港第一代嘅衞星城市，發展後一直係商工住兼備嘅地方。官塘原本係一個海灣，附近有鹹田，即係後來嘅藍田。觀塘係觀塘區嘅核心。

歷史
--

觀塘最早歷史記載可以追尋至北宋。當時觀塘一帶起咗一個官方鹽場，名為「官富場」，並由鹽官主理，係當時東莞縣內四大鹽場之一。南宋孝宗隆興元年（1163年），「官富場」產鹽量未如理想，曾一度廢置，後來因鹽產量升番先至恢復設置。

元朝時期，「官富場」被改為「官富巡司」，喺明朝時則被改為「官富巡檢司」。直到康熙元年（1662年），清朝政府為咗防止沿海居民接濟位於台灣嘅鄭成功政權，因而實行遷界令，使到沿海居民向內地遷界五十里，鹽場亦因而被廢置。雖然遷界令喺康熙八年（1669年）取消，不過由於搬嚟嘅居民唔係太識煮鹽，鹽場恢復唔番昔日規模，其後卒之都被廢置。

呢個鹽場為該地區帶來「官富」一名，亦有居民稱之為「官塘」（官富鹽塘）。1953年至1954年起，香港政府開始發展嗰帶成為香港主要工業區，開始用「觀塘」呢個名。1979年，香港地鐵通車，起咗「觀塘站」，令觀塘成為該區嘅最普遍稱呼。

規劃
--

1950年代之前嘅觀塘係一個幾荒蕪嘅海灣。第二次世界大戰之後部份由中國南下嘅廠家開始喺觀塘設廠，於是1954年香港政府喺觀塘對出海面展開填海工程，騰出土地畀廠家，並喺1957年完成。填海部分（即係觀塘南部）作為工業用途，變成觀塘工業區，而工業區嘅北面就發展為住宅區，當初包括秀茂坪。最初嗰陣觀塘工業區淨係設有架空電線，1960年先至改為地底電線。

隨觀塘嘅人口越來越多，唔少公共屋邨都喺觀塘落成，包括牛頭角邨、藍田邨、秀茂坪邨等等，而秀茂坪山上更有順利邨等一眾屋邨嘅興建，稱為「四順區」。1970年代觀塘隨住工業發展而帶來大量車流，香港政府起咗地鐵觀塘綫。

踏入1990年代，隨住製造業「日落西山」，大量工廠空置，觀塘地鐵站附近一段部分改建成商業大廈或貨倉，但沿海一段則大多空置。而觀塘唔少住宅大廈亦日趨老化，當中牛頭角邨、藍田邨、秀茂坪邨等公共屋邨全部重建。其他私人住宅亦都係一樣，就咁樣喺1998年年初，土地發展公司（今日嘅市區重建局）提出建議觀塘市中心重建項目，但重未實施。到咗2005年11月，市區重建局宣佈成立觀塘分區諮詢委員會，準備落實方案。而房委會亦發表，希望喺油塘社區發展類似太古城嘅綜合式社區發展，以配合居民生活所需。

房屋
--

觀塘區住宅發展主要喺公共房屋同居者有其屋屋苑，得 30% 喺私人樓。由於觀塘區發展嘅歷史久遠，較舊嘅屋都俾新起房屋取代。藍田邨喺九十年代被人拆咗，比新型公屋取代。最近，市建局亦發表咗觀塘裕民坊重建計劃，重建日久失修同樓齡高嘅大廈。

醫療
--

觀塘區內醫院只得有急症室嘅基督教聯合醫院一間。此外區內亦有長者健康中心、婦女健康中心、胸肺科診所、兒童體能智力測驗中心、皮膚科診療所、牙科街症服務診所、學童牙科診所、社會衞生科診所各1間；母嬰健康院與美沙酮診所各2間、及3間學生健康服務中心/健康評估中心。

教育
--

區內有56間幼稚園；48間小學；32間中學；4間特殊學校；3間成人教育中心；1間醫院。為配合秀茂坪及油塘新發展區，均已預留位置起更多學校。

|  |  |
| --- | --- |
|  | 維基同享有多媒體嘅嘢：**Kwun Tong** |
座標: 22°26′39.47″N 114°00′26.62″E﻿ / ﻿22.4442972°N 114.0073944°E﻿ / 22.4442972; 114.0073944

覲廷書室
**覲廷書室**，香港昔日一書室，即係私塾，喺屏山坑尾村，現為歷史古蹟。私塾一八七〇年落成，屏山鄧族廿二世祖香泉公，紀念亞爸覲廷公而起。書室栽培族中子弟，考科舉，取功名，提升家族地位。覲廷書室有雙重意義，教育子鐍，祭祀祖先。一九八一年，列入香港一級歷史建築，二〇〇九年十二月十八號，確定評級。

覲廷書室，屬兩進式。前進門廳，後進正廳，正廳供奉歷代祖先靈位，中間有庭院，兩邊有耳室。室內祖龕、斗拱、屏板、壁畫、屋脊裝飾、檐板同灰塑等，別具特色，當時工匠精心傑作。修葺覲廷書室，一九九一年完成，書室回復舊日光采。修葺費用，由香港賽馬會捐助。

**覲廷書室大門對聯：**

崇山毓秀，德澤流芳。

**覲廷書室南窗對聯：**

無心日出岫，有意月窺窗。

**覲廷書室生金土地對聯：** 

門興官賜福，土旺地生金。

**覲廷書室側門對聯：**

竹報平安日，花開富貴春。

相
-

* 覲廷書室嘅壁畫
* 覲廷書室牆上嘅土地
* 覲廷書室裏面
* 覲廷書室裏面嘅崇德堂
* 崇德堂裏面嘅靈位
* 覲廷書室嘅閣樓
* 同覲廷書室相連嘅樓房（清暑軒所在地）
* 覲廷書室裏面天井兩邊嘅耳室之一

出面網頁
----

* 古蹟古物辦事處 — 覲廷書室
唔好同**電動單車**搞亂。
電單車
**電單車**（粵拼：din6 daan1 ce1），大陸嗰邊嗌**摩托車**（mo1 tok3 ce1）；佢係指用電油（而唔係電力）推動引擎嘅單車，通常得兩個轆。

喺有啲軍隊或差佬嗰度嚟講，成日都加個側式車廂同輔助轆嚟變成特殊三腳電單車（或者叫機動三輪車），而殘疾人嗰種都成日出現外掛式輔助轆。

發展史
---

其實家下嘅摩托車，從出世到而家都有成1個世紀有多喇。呢度講嘅係摩托嘅發展史：

1885年發明出嚟嘅世界第一部摩托車
最早嘅三腳雞
### 最早嘅摩托車

而世界上第一部摩托車喺1869年，由一位法國佬——比利•米哥斯用蒸汽機整出嚟嘅嘅兩隻轆版本嘅摩托車。而呢種摩托車喺1866年俾美國嘅專利辦公室攞咗專利。而第一部專業嘅摩托車就係1884年由英國佬——愛德華·拔拿發明出嚟嘅三腳雞。而真正嘅汽油機發動摩托車係1885年，倫敦舉辦嘅國際發明展覽會入面出現咗。

到咗1893年，有位義大利佬——愛力•比拿，就整咗世界上第一台有四衝程單缸嘅汽油機摩托車。而第年（1894年），希迪賓同禾夫梅拿就整咗1488ml水棟式雙缸水平喺埋一齊嘅四沖程汽油機嘅摩托車，而佢凈係得1.84kW嘅低功率而很快噉搞咗大批量嘅生產，變成世界上最早批量生產嘅摩托車。

### 踏入20世紀

攷
-

* 摩托车的发展史
* (组图)世界摩托车百年发展史一：1885-1925

| * 睇
* 傾
* 改
電單車 |
| --- |
| 結構 | 
* 車型
* 車擔(前擔 尾擔)
* 車鈴

 |  |
| 偈 | 

|  |  |
| --- | --- |
| 常見 | 
* 單缸
* 雙缸
* V缸
* 水平對向雙缸
* 三缸
* 四缸
* V4
* Flat-four
* Straight-six
* Flat-six
* V8

 |
| 油 | 
* 油渣電單車
* 電動電單車
* 電油電單車
* 氫能

 |

 |
| 波箱 | 

|  |  |
| --- | --- |
| 棍波 | 
* 序列式半自動波

 |
| 自動波 | 
* 自動波
* 雙極力子
* 半自動波

 |
| 極力子 | 
* Slipper

 |
| 尾牙 | 
* 車鏈
* 皮帶
* 橫濕

 |

 |
| 配件 | 
* 啡呤
* 尾箱
* 側箱
* 側車

 |
| 其他 | 
* 碟煞
* 鼓煞
* 座位
* 車呔
* Traction control system
* 防鎖制動系統

 |


|  |  |
| --- | --- |
| Stub icon | 呢篇電單車文係楔位文。歡迎幫維基百科擴寫佢。睇 • 論 • 改 • 歷 |
瑪利諾修院學校全貌
瑪利諾小學
瑪利諾修院學校
**瑪利諾修院學校**（英文：**Maryknoll Convent School**）係香港一間天主教女仔中小學，香港補助學校議會22間補助學校之一，由瑪利諾女修會喺1925年創辦，校址喺九龍塘。

歷史
--

1921年，瑪利諾女修會開始喺香港傳教。1925年，修會創辦咗瑪利諾修院學校，開始喺尖沙咀柯士甸道開班教授學生，嗰時只係一間幼稚園。1931年，校舍搬去太子道。同年九龍塘聖德肋撒堂成立，學校打算搬到呢一頭，就喺1933年開始興建窩打老道同界限街交界嘅新校舍。校舍喺1936年5月建成，主樓得到時任嘅香港總督郝德傑主持揭幕儀式，1937年全面啟用，提供幼稚園、小學、中學同埋預科教育。

香港日治時期，瑪利諾修院學校暫時停課。雖然學校喺1943年局部復課，但校舍大部份嘅地方喺1942年至1945年期間曾經改為日軍嘅醫院。嚮1945年，主樓側邊嘅修院動工興建，直至1953年起好。1950年，瑪利諾修院學校嘅舊生會成立。

1960年，瑪利諾修院學校嘅中學部搬去何東道5號依家嘅地方，而窩打老道學校主樓就一路由小學部用緊。到1997年，小學部改做全日制，同時佔用咗主樓側邊嘅修院。

另一方面，校舍新翼The Jockey Club Wing喺1995年啟用，Rogers Annex就喺2005年啟用。

2008年5月17日，瑪利諾修院學校校舍（主樓同修院）成為香港法定古蹟。

瑪利諾修院學校校園裡邊有一棵大約70年歷史、高20米以上嘅南洋杉，被人話係「鬼樹」，係嗰度嘅標誌物。呢棵樹由2009年開始面臨被斬危機，雖然政府之前幫「鬼樹」擬定保育計劃，但喺校方一次渠務工程挖掘渠道嘅時候，整壞咗棵樹嘅主要根，最後喺2010年2月6號將棵樹整走。不過，以朱茵為首嘅舊生代表對校方決定斬樹表示好嬲，亦都向學校方面發出過律師信，但都阻止唔到校方斬樹嘅決定。

辦學宗旨
----

「我哋提供畀學生全面、優質、人人可及嘅教育；啟發佢哋嘅自學能力，以及心、智、體、群、美嘅均衡發展；培育成長路上必須嘅基本技能；鼓勵學生熱衷主動學習；灌輸廉潔、信任、合作同埋尊重他人嘅重要性；培養學生具備高尚嘅道德標準，亦都成為對社會有貢獻、負責任嘅人。著重學生嘅精神修養、對社會嘅認識同埋智能發展」

攷
-

1. ↑  〈瑪利諾修院學校南洋杉命運下午揭盎〉. 星島日報. 原著喺2009-07-24歸檔. 喺2010-02-06搵到.
2. ↑  〈瑪利諾鬼樹難逃處斬 指挖渠損根部難存活 舊生擬阻砍樹〉. 明報. 喺2010-02-05搵到.



|  |  |
| --- | --- |
| Stub icon | 呢篇學校文係楔位文。歡迎幫維基百科擴寫佢。睇 • 論 • 改 • 歷 |
《黃禍嘅輝煌》，1899年嘅漫畫
*The Yellow Menace*（1916年）
**黃禍**（英文：**Yellow Peril**）係19至20世紀上半葉時歐美白人社會對以中國為首亞洲民族主義國家（黃種人），嘅偏見用語。尤其著名嘅係德國皇帝威廉二世畫嘅一幅名為《世界上嘅民族，保護你哋最寶貴嘅財產》嘅漫畫，喺嗰幅漫畫中一個跨住烏雲嘅佛飛向前方，而歐洲民族嘅代表（法國、德國、意大利等）就不安噉注視住佢。爾幅畫亦體現咗20世紀初歐洲國家承認東亞有威脅歐美喺世界上嘅霸權嘅潛力。

因素
--

### 中國仇外情緒

內文：天朝上國、義和團、義和團揭帖同晚清改革
當時晚清未能現代化國際化，所以做出好多野蠻行為，西方人已經有深刻印象。一個由中國政府以隻眼開，隻眼閉方式縱容所謂義和拳仇外武術組織，早已惡名昭彰。拳民對在中國境內外國人造出野蠻同血腥行為。義和團打家劫舍，殺害洋人，火燒教堂，令人恐懼。

### 文化恐懼

當初，東西文化甚至宗教、經濟，社會，政治方面差距。東方人對西方世界存有誤解，重要排除基督教文明，同時可能出現東方文化入侵西方情況，重有種族一體化造成恐懼，結果東西方種族主義開始變成敵視。一夫多妻制下中國社會會被西方種族主義者認為，數量上威脅一夫一妻制西方國家，加上當時期中國民族主義恐懼西化，並存有**西方侵略者**想法，中國敵意會被視為有「報複」可能性，由達爾文主義物種進化爭奪世界角度，奧地利格式塔学派祖師克里斯蒂安·冯·厄棱费尔，指出種族鬥爭中黃種人獲勝會造成西方種族清洗。战间期，"猶太人"，共產主義（包括中共）成為對右翼歐洲世界中，唯一政治同文化威脅。

#### 東方性暴力

內文：平權主義、女權主義同婚前性行為
當時西方對黃禍恐懼實質係因為亞洲男女性貪婪[未記出處或冇根據]。東方文化強調生活肉慾同感性方面。因此，東方性文化完全威脅到基督教，令西方道德毀滅，通過對感官最終變成性奴。蒂姆湯普森教授話，有關對亞洲性恐懼一個"完美例子"係加拿大Tantric Legion的短篇小說"The Fall：With a Whimper"（2007年），其中涉及圖像色情恐怖故事。

回應
--

* 日本人民族主義：岡倉天心，"White Disaster（白禍）"批評西方國家反而用軍事同基督教傳教活動侵蝕其他國家文化。1913年10月，桑原隲蔵發表『新日本』。論文反駁黃禍論。

相關
--

* 反華
* 反日
* 反韓
* 香港獨立
* 台灣獨立
* 中國威脅論
* 遊客不文明行為記錄

參考
--

1. ↑  "A Righteous Fist". *The Economist*. 16 December 2010. 喺18 December 2014搵到.
2. ↑  インドにおける天心岡倉覚三―「アジア」の創造とナショナリズムに関する覚書き 互聯網檔案館嘅歸檔，歸檔日期2018年5月9號，.岡本佳子、関西大学「近代世界の「言説」と「意象」—越境的文化交渉学の視点から」、2012年1月31日
3. ↑  岡倉天心物語新井恵美子、神奈川新聞社, 2004
4. ↑  [白人は今日でも自分勝手に世界の最優等人種で、世界を支配すべき特権あるが如く信じて居る。この偏見からすべての事を判定する。黄人が彼等の言う儘に、なす儘になつて居る間は、苦情も出ぬが、黄人が覚醒して、幾分彼等の自由にならぬと、直ちに黄禍論を唱へ、甚だしきは黄人に対して謀反呼ばはりをする。それ程黄人が危険なら、無理に出掛けて来て、極東に通商を開き、或はその土地を占領しながら、黄人の危険を説くは、一つの滑稽といはねばならぬ]
5. ↑  橋川、93-94p。同論文は岩波書店版桑原隲蔵全集第1巻（ISBN 400091331X）に収められている。
**范美忠事件**（粵拼：faan6 mei5 zung1 si6 gin2）
，又嗌**范跑跑事件**faan6 paau2 paau2 si6 gin2，簡稱**范跑跑**，係2008年5月12號汶川地震期間，中國大陸爆出嘅道德觀念醜聞，引發中國大陸大多數網民嘅討論。

范美忠係四川都江堰市光亞學校教書嘅先生。事發喺2008年5月12號晏晝（UTC+8），范美忠上堂教緊語文課時，突發汶川地震。佢唔理班入面啲學生，自己先行落到地下嘅操場避難。隨後班級入面嗰10幾位高中生先至意識到發生地震而陸續到操場集齊。10日後，范美忠喺天涯社區發咗篇《那一刻地動山搖》（簡化字：**那一刻地动山摇**）嘅文章講嗮自己喺汶川地震嗰時啲經歷。篇文發佈之後引起部份網民話佢啲道德觀念有問題，一個禮拜後篇文達到至少14萬次嘅瀏覽量。期間引起好多中國大陸啲平面同網上媒體曝光之後俾好多網友猛咁討論，范美忠亦一夜成名，成為2008年中國新聞年度人物。重俾鳳凰衛視嘅《一虎一席談》節目曝光之後，引發網上新一輪拗數同引起部份網友反感。

後嚟范美忠俾光亞學校嘅波士炒咗，重喺2008年6月6號喺北京接受媒體採訪時公開道歉。同年6月中旬，網上流傳范美忠俾中華人民共和國教育部吊銷咗先生執教資格證，但俾教育部話冇噉嘅事，而係都江堰教育局啲領導親自到學校發佈傳達命令嚟取消范美忠嘅先生執教資格。范美忠喺採訪期間重一直表明自己從嚟未考過中國大陸嘅先生執教資格證。重進一步鬧到中國大陸嘅教育體制，話參加噉嘅先生資格考試等於「醜化自己」噉解。

2008年6月25號，中華人民共和國教育部修改咗《中小學教師職業道德規範》兼徵求意見，確定喺第三條「熱愛學生」嗰欄加入「保護學生安全」一句。

睇埋
--

* 汶川地震

攷
-

1. ↑  《那一刻地动山摇》 互聯網檔案館嘅歸檔，歸檔日期2014-01-11.，2008-06-15
2. ↑  網易專題：我們應該原諒"先跑老師"，2008-06-15
3. ↑  鳳凰衛視錄像：先跑老师该不该受到指责，2008-06-09
4. ↑  范跑跑公開亮相道歉，堅稱言論無不妥 互聯網檔案館嘅歸檔，歸檔日期2019年6月9號，.，2008-06-07
5. ↑  教師地震時不顧學生先跑被教育部取消從教資格 互聯網檔案館嘅歸檔，歸檔日期2019-06-03.，2008-06-15
6. ↑  教育部：解聘"范跑跑"系学校自主决定，2008-06-16
7. ↑  我觀"范跑跑"現象 互聯網檔案館嘅歸檔，歸檔日期2012年6月19號，.，2008-06-19
8. ↑  范美忠称自己没有教师资格证 互聯網檔案館嘅歸檔，歸檔日期2008年6月24號，.，2008-06-17
9. ↑  《中小学教师职业道德规范》征求意见 互聯網檔案館嘅歸檔，歸檔日期2020年3月28號，. 中华人民共和国教育部門戶網站，2008-06-25
10. ↑  范跑跑事件－－保护学生是教师职责 2008-06-27
**仲元圖書館**（粵拼：zung6 jyun4 tou4 syu1 gun2）
，又嗌**仲元樓**（zung6 jyun4 lau4），係中國廣東廣州一民國建築，1930年起好，位置喺越秀區越秀山鎮海路近東秀湖西南角嘅山上城牆邊。

而家係廣州博物館嘅一部份，曾經喺2002年7月俾廣州市人民政府公佈佢做市級文物。

史
-

間嘢喺1929年為咗記得辛亥革命將領——鄧鏗而起，重喺1930年起好。1957年成立廣州美術館時攞咗呢間嘢做管址，2000年因廣州市人民政府將美術館搬到麓湖南邊嘅橫枝崗搞廣州藝術博物院，令原地降級成藝術博物院分址。2002年俾廣州市人民政府公佈做市級文物。2004年轉咗畀廣州博物館睇實重喺兩年後整飾成專題展廳，嚟話清楚大清嘅廣州對外貿易史。2015年因提升文化設施，廣州市人民政府開始喺海珠區藝苑路搞現代化啲嘅廣州美術館出嚟。

風格
--

間嘢同北京嘅文華殿差唔多樣。用嘅係鋼筋水泥立柱同仿木構斗拱飛簷，綠琉璃瓦廡殿頂，水磨石磚牆同花崗岩牆角。帶中西合璧，十足似宮殿噉。

展覽
--

間嘢主要搞嘅係《海貿遺珍——18～20世紀初廣州外銷藝術品》啲展覽，入面擺咗同牙雕、刺繡、絲織、廣彩、外銷畫等其他外銷藝術品嘅展覽為主。

飛同開放時間
------

飛
* 個人：CNY￥10
* ＞20人嘅團體：每人CNY￥8
* 60≤年紀≤64嘅老坑（要有中國大陸嘅身份證）：半票
* 學校組織嘅≥30人嘅中小學生團體：必須要提早一個工作日預約先至有得免入場飛參觀
* 年紀＞65嘅老坑（要有中國大陸嘅身份證）／現役軍人（要有軍官證）／廣州博物館之友（要有同廣州博物館有關嘅證件）／殘疾人（要有殘疾證）：免票
* 身高＜1.2m（要有成年人陪同）：免票

開放時間
* 逢禮拜二到日09:00～17:30，過咗17:00之後唔賣飛入場。
* 逢每個禮拜一閉館

出面網頁
----

* 仲元圖書館嘅官方網站
**粵垣電燈公司舊址**（粵拼：jyut6 wun4 din6 dang1 gung1 si1 gau6 zi2）
，又叫**廣州電力股份有限公司舊址**gwong2 zau1 din6 lik6 gu2 fan2 jau5 haan6 gung1 si1 gau6 zi2或**五仙門發電廠**ng5 sin1 mun4 faat3 din6 cong2，廣州街坊一般嗌佢做**五仙門電廠**ng5 sin1 mun4 din6 cong2，係中國廣東省廣州市嘅一間有民國特色嘅建築，喺越秀區沿江西路，解放橋同海珠橋北邊上落橋位之間附近嘅五仙門一帶。

呢間嘢之所以出名，係因為1901年辦過美資旗昌洋行，加上中國官商喺1909年買返美資旗昌洋行返嚟，自己開咗間廣州電力股份有限公司，嗰時原名叫粵垣電燈公司。成為華南地區有史以嚟，最早開辦嘅電力公司。

廣州當地街坊之所以嗌佢做「五仙門電廠」，係因為間嘢喺沿江西路嘅五仙門一帶開辦。

連出去
---

* 維基同享中有關粵垣電燈公司舊址嘅資源類
* 【第146期·老机构前世今生】 五仙门发电厂 助燃火力十足的城市化进程 廣州圖書館
* 五仙门发电厂之"前世" 羊城晚报 （2012年10月25号 A16版）
* 五仙门发电厂 大洋网 （2008-12-15）
* 沿着珠江看广州——五仙门电厂 360Doc个人图书馆
* 五仙门发电厂创办史 广州地情网
* 五仙门电厂旧址 广州市文化广电新闻出版局（版权局）
**Wright StreetDeck**係一款由英國北愛爾蘭Wright Group造嘅低地台雙層巴士，2014年亮相。

設計
--

StreetDeck係一款完整嘅巴士產品，底盤係Wright自己生產，有別於上一代嘅Gemini 2採用由VDL出嘅DB300底盤模組。佢用平治OM934歐盟六型引擎，打直擺喺引擎室偏左位置，同Gemini 2嘅橫置引擎設計唔同。波箱係Voith DIWA 854.6或者ZF EcoLife。2017年，Wright出咗加長尾輪跨兼改配平治OM936歐盟六型引擎嘅StreetDeck。

車身方面，StreetDeck樣辦車係用過往Gemini 2系列比較渾圓嘅車身設計。喺2014年嘅Euro Bus Expo，Wright展出咗一架用方角形車身設計嘅StreetDeck，呢個亦成為量產型StreetDeck嘅一個標準。

2016年11月，一架行氫氣嘅StreetDeck喺倫敦亮相，後來命名為**StreetDeck FCEV**。採用並聯式混能驅動系統嘅**StreetDeck HEV**喺2018年出現。

2021年6月，Wright推出以電池驅動嘅**StreetDeck Electroliner**，同時StreetDeck FCEV改叫**StreetDeck Hydroliner**，而柴油版就叫**StreetDeck Ultroliner**。

喺2016年亮相嘅Wright StreetAir EV DF全電動單層巴士嘅底盤亦係由StreetDeck發展而成。

英國本土
----

首先引入量產型StreetDeck嘅係Go-Ahead屬下嘅Brighton & Hove，佢頭批共24架巴士喺2015年投入服務。

截至2017年底，有大概300架StreetDeck喺英國行駛，主要由Go-Ahead同埋第一集團屬下嘅巴士公司採用。

出口市場
----

墨西哥蒙特雷2017年初喺Ecovía巴士服務試過一架StreetDeck樣辦車之後，就訂咗5架StreetDeck，同年11月加入Ecovía。呢啲巴士都係右軑，有別於當地慣用嘅左軑車。

2018年初，有一架髹咗九龍巴士車隊色彩嘅StreetDeck巴士運到香港，架車有冷氣機，同埋改用容量同馬力大啲嘅平治OM936引擎。過咗年幾之後，架車喺2019年9月12號攞牌，但只係行咗一個月，隨後喺2020年2月運走咗。九龍巴士喺2019年曾經訂過50架StreetDeck，但後來取消咗，訂單之中已經生產嘅5架巴士改咗賣畀陽光巴士，並喺2021年開始投入服務。

2019年，有一架StreetDeck喺智利聖地亞哥試行。佢同樣係有冷氣機同埋配平治OM936引擎。

同樣喺2019年，有3架StreetDeck HEV喺愛爾蘭都柏林作試驗行駛。

參考
--

1. ↑  Daimler engines as Wrightbus targets Euro growth，Bus & Coach Buyer，2013年12月9號
2. ↑  StreetDeck: Longer and lower 互聯網檔案館嘅歸檔，歸檔日期2017年1月9號，.，RouteOne，2015年3月11號
3. ↑  Double-decker hydrogen bus unveiled for London，Intelligent Transport，2016年11月30號
4. ↑  Wrightbus demonstrates fuel-saving potential，RouteOne，2018年11月5號
5. ↑  Wrightbus StreetDeck Electroliner launched with 200-mile range，2021年6月30號
6. ↑  StreetAir，Bus & Coach Buyer，2016年8月9號
7. ↑  Debut StreetDecks enter service 互聯網檔案館嘅歸檔，歸檔日期2017年1月9號，.，RouteOne，2015年4月15號
8. ↑  Prueban camión de doble piso para la Ecovía 互聯網檔案館嘅歸檔，歸檔日期2020年3月15號，.，Mural，2017年3月10號（西班牙文）
9. ↑  "Estrenan" unidad doble piso de Ecovía 互聯網檔案館嘅歸檔，歸檔日期2018年3月3號，.，Dominio Radio 96.5 FM，2017年12月14號（西班牙文）
10. ↑  九巴新車樓梯位設玻璃窗 網民擔心成走光陷阱 互聯網檔案館嘅歸檔，歸檔日期2019年2月7號，.，頭條日報，2018年3月1號
11. ↑  ¡Conoce el nuevo bus de doble piso que circulará en Santiago! 互聯網檔案館嘅歸檔，歸檔日期2019年3月2號，.，La Tercera，2019年2月26號
12. ↑  Dublin Bus takes delivery of first hybrid double-decker vehicles，The Irish Times，2019年5月21號

出面網頁
----

|  |  |
| --- | --- |
|  | 維基同享有多媒體嘅嘢：**Wright StreetDeck** |

* 官方產品介紹
|  |
| --- |
| **八卦** |
| 

後天圖| 巽 | 離 | 坤 |
| 震 |   | 兌 |
| 艮 | 坎 | 乾 |

 |
| 

先天圖| 兌 | 乾 | 巽 |
| 離 |   | 坎 |
| 震 | 坤 | 艮 |

 |

坤卦
**坤卦**，或者就咁叫**坤**，係八卦其中一卦，畫做☷ ，代表地。佢同時係六十四卦之中嘅第二卦，上下卦都係八卦之中嘅坤卦，即係☷ ，都係代表地，所以坤卦就畫成䷁。為咗方便記住卦象，佢有個名叫**坤為地**。

卦辭
--

元，亨，利牝馬之貞。 君子有攸往，先迷后得主，利西南得朋，東北喪朋。 安貞，吉。

彖曰：至哉坤元，萬物資生，乃順承天。 坤厚載物，德合無疆。 含弘光大，品物咸亨。 牝馬地類，行地無疆，柔順利貞。 君子攸行，先迷失道，后順得常。 西南得朋，乃與類行﹔東北喪朋，乃終有慶。安貞之吉，應地無疆。

象曰：地勢坤，君子以厚德載物。

爻辭
--

初六：履霜，堅冰至。

六二：直，方，大，不習無不利。

六三：含章可貞。 或從王事，無成有終。

六四：括囊﹔無咎，無譽。

六五：黃裳，元吉。

上六：龍戰于野，其血玄黃。

用六：利永貞。

### 用六

用六即係全部六爻都變(成錯卦)，算係一爻。只有乾卦同坤卦先至會有用九同用六嘅特別解釋。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
唔好同**蘇加**搞亂。
坦娜蘇嘉喺2007年澳洲網球公開賽
坦娜蘇嘉喺2011年美國網球公開賽
**坦娜蘇嘉**（泰文：**แทมมารีน ธนสุกาญจน์**，1977年5月24號—）係泰國網球手，身高165厘米，體重63公斤。

生平
--

坦娜蘇嘉喺美國洛杉磯出世，所以佢有美國同泰國嘅雙重國籍（但係作為職業網球員佢喺用泰國籍嚟做登記）。5歲嗰陣返到泰國生活。

坦娜蘇嘉嘅偶像係莎莉絲。

屋企
--

* 阿爸Virachai係律師
* 阿媽Sunattra
* 計埋佢自己，一共有四個兄弟姐妹（三女一男）

球員生涯
----

坦娜蘇嘉係右手揸拍，1994年轉打職業賽。1995年溫布頓網球公開賽，坦娜蘇嘉喺少年組摞到亞軍，決賽輸畀波蘭籍嘅Aleksandra Olsza 5-7 6(6)-7(8)。

1996年夏季奧林匹克運動會，佢做泰國嘅持旗手。

喺佢嘅職業生涯入面，有好幾次打贏過現任或者前任世界第一嘅網球員，包括毛雷索莫、卡佩雅蒂、甄高域同莎芬娜。

坦娜蘇嘉比較擅長草地賽，佢係現役女子網球員入面贏過最多草地單打比賽嘅一個，而all-time就排緊第12。佢比較弱嘅地方係發球。

坦娜蘇嘉家下嘅教練係Andreea Ehritt-Vanc。

威水史
---

* 單打最高排名：19（2002年5月13號）
* 雙打最高排名：15（2004年9月13號）
* 網球大滿貫最叻（女單）：
	+ 澳洲網球公開賽：第四圈（1998年）
	+ 法國網球公開賽：第三圈（2002年）
	+ 溫布頓網球公開賽：八強（2008年）
	+ 美國網球公開賽：第四圈（2003年）

攷
-

拎
-

|  |  |
| --- | --- |
|  | 維基同享有多媒體嘅嘢：**Tamarine Tanasugarn** |

* 塔纳苏甘 （簡體中文）
* WTA | Players | Info | Tamarine Tanasugarn （英文）
**樋屋奇應丸**係日本兒科藥，由樋屋製藥造，對細路消化不良、肚痾、夜睡不寧有功效。樋屋奇應丸話自己1630年代開始出現，有近380年製造史，由人蔘、熊膽、沉香、麝香同牛黃等中藥提煉成。

呢隻藥丸電視廣告歌響日本同香港好多人識。香港廣告歌歌詞用粵語寫，陳汝松作詞。廣告歌響1980到1990年代經常響香港電視播，畫面係健康BB邊笑邊爬，廣告歌用響亮女聲唱「醫病兼補益，樋屋雙重療效，好使好用三百幾年，家家傳誦，BB肚痾、嘔奶、消化不良，感冒傷風、夜睡不寧、神經緊張，咁就要快食樋屋、樋屋，樋屋奇應丸！」。最後以資深配音員周永坤一句：「樋屋奇應丸係療效顯著有固本培元嘅家庭良藥，有佢看門口您就可以安寢無憂」作結。1993年之後播嘅廣告版本已經無咗旁白得返隻歌，時至今日呢個廣告偶然都會喺電視播。2010年，樋屋奇應丸因為寧神丸而轉曬成隻廣告歌，由陳汝松歌詞加女聲變成新歌詞加男女合唱「寧神，樋屋減壓寧神。勞累、緊張、瞓唔好，體虛氣弱、心浮躁；腸胃不適、傷風感冒，樋屋醫病補身好。三百幾年，銀粒醫小寶，金粒大人齊讚好！樋屋，樋屋，樋屋奇應丸。」

出面網頁
----

* 日本樋屋製藥網站
* 樋屋奇應丸廣告（1985年30秒版）
* 樋屋奇應丸廣告（1993年20秒版）
**大寫高度**（英文：cap height），喺英文書法同字型設計，係指大楷字母嘅高度；而**大寫頂綫**（cap line）就指嘜maak1低爾個高度嘅一條綫。大寫頂綫喺寫書法嘅時候可以畫出來，作為打稿用嘅一種架生，做字型設計嗰陣亦都會顯示出來，但係喺其他情況基本上只係概念上存在。

所謂頂綫（top line）係一種英文書法嘅概念，指字母頂部概念上可以去到幾高（即係打稿嘅時候喺邊度畫綫），但係大楷字母同細楷字母係用兩條唔同嘅頂綫，所以大楷嘅大寫頂綫唔好同細楷嘅上升筆劃綫[*暫譯*]（即係細楷字母嘅頂綫）搞亂，一般來講，係大寫頂綫低過上升筆劃綫。即係話，有上升筆劃嘅細楷字母通常都高過同字款嘅大楷。

大寫高度大寫高度
細楷字母對應大寫高度嘅，除咗上升筆劃綫之外，仲有一個叫 X 長嘅高度。

攷
-

1. 1 2  何錦隆 (編). 《英漢印刷及傳訊科技雙解詞典》 (香港中文). 香港: 啟文書局有限公司. p. 48. ISBN 962-336-020-7.
2. ↑  Bringhurst, Robert (2015). *The Elements of Typographic Style* (加拿大英文) (第4.1版). Seattle, WA: Hartley & Marks. ISBN 978-0-88179-212-6.


|  |  |
| --- | --- |
| Stub icon | 呢篇文字設計有關嘅文係楔位文。歡迎幫維基百科擴寫佢。睇 • 論 • 改 • 歷 |
宋神宗畫像
**宋神宗趙頊**（1048年—1085年），原名**趙仲鍼**，係北宋第六位皇帝。 

宋神宗係一個處事比較積極嘅皇帝，因為佢一登基就任命王安石做宰相，推行王安石變法。喺佢同王安石主持底下，大量借錢政策陸續推行，好似均輸法、青苗法、農田水利法、免役法、市易法、方田均稅法等等。推行之後一時間利弊互見，立即引起爭論。好似一啲大臣例如司馬光、歐陽修等等，都開始同王安石不和。而喺後宮，亦都出現迴響，宣仁皇后（高太后）更加對神宗講：「安石亂天下！」[1]。

當時西夏正值內亂，宋神宗想即刻消滅西夏，之但係打咗好耐，最後都只係佔領到四座堡壘[2]。神宗越嚟越心煩，最後喺1085年駕崩，傳位畀個仔宋哲宗，死後追加謚號叫做**紹天法古運德建功英文烈武欽仁聖孝皇帝**，葬喺**永裕陵**。

家庭
--

### 后妃

1. 欽聖憲肅皇后向氏
2. 欽成皇后朱氏
3. 欽慈皇后陳氏
4. 賢妃林氏
5. 惠穆賢妃武氏
6. 貴妃宋氏

### 仔

1. **成王**趙佾
2. **惠王**趙僅
3. **唐哀獻王**趙俊
4. **褒王**趙伸
5. **冀王**趙僩
6. 宋哲宗趙煦（阿媽欽成皇后）
7. **豫悼惠王**趙價
8. **徐沖惠王**趙倜
9. **吳榮穆王**趙佖（阿媽惠穆賢妃）
10. **早殤儀王**趙偉
11. 宋徽宗趙佶（阿媽欽慈皇后）
12. 燕王趙俁（阿媽賢妃）
13. **楚榮憲王**趙似（阿媽欽成皇后）
14. 越王趙偲（阿媽賢妃）

粗體字為死後追贈

### 女

1. 周國長公主
2. 楚國公主
3. 唐國長公主
4. 潭國賢孝長公主（阿媽貴妃宋氏）
5. 鄆國公主
6. 潞國公主
7. 邢國公主（阿媽賢妃）
8. 邠國公主
9. 衮國公主
10. 徐國長公主（阿媽欽成皇后）

注釋
--

1. ↑  《宋史‧王安石傳》
2. ↑  黃仁宇《中國大歷史》
**佛山地鐵3號綫**係佛山起緊嘅一條地鐵綫，由佛山市鐵路投資公司主導、以「BOT」融資開發方式建設運營。綫路北起佛科院仙溪校區站，南到順德客運港站，呈西北–東南走向，全長69.5km，設置車站37座、車輛段一座、停車場兩座。

綫路
--

佛山地鐵3號綫全長69.5km，其中高架段7.2km，過渡段1.4km，地下段60.9km。總共設置37座車站，其中高架站3座，地下站34座，換乘站13座，平均站距係1.84km。

綫路設置四座主變電所，分别係火車站主變、水口主變、大良主變、獅山主變；喺灣華站附近設置控制中心。

### 車站

全綫設置37座車站，由北往南依次為：
佛科院仙溪校區、大學城、獅山、太平、興業路、佛山西站、羅村、佛山機場、桂丹路、火車站、中山公園、疊滘、南海廣場、桂城、鎮安、電視塔、深村、灣華、東平、大墩、水口、美旗、北滘、高村、北滘新城、三洪奇、倫教、荔村、順德人民醫院、環市北、大良鐘樓、東樂路、駒榮北路、順德一中、順德歡樂海岸、順德學院、順德客運港

* 部分站名係工程名，以開通時實際使用為準。
* 三洪奇、倫教同佛科院仙溪校區係高架站，其餘嘅車站都係地下站。

### 換乘站

* 佛山西站：換乘4號綫。
* 火車站：換乘5號綫。
* 桂城站：換乘1號綫。
* 電視塔站：換乘4號綫。
* 灣華站：換乘2號綫。
* 東平站：換乘6號綫。
* 北滘新城站：換乘廣州7號綫。
* 環市北站：換乘9號綫。
* 東樂路站：換乘11號綫。
* 順德一中站：換乘13號綫。

### 車場

綫路設置一段兩場，分別係獅山車輛段、北滘停車場、逢沙停車場。

### 控制中心

3號綫設置灣華控制中心一座，佢係佛山軌道交通行車指揮、電力監控、環境監控、防災監控同調度指揮嘅中心，亦係全綫嘅通信樞紐同信息交換處理中心。

控制中心大樓預留咗八條綫嘅控制中心設備用房同維護管理用房，重設置咗清分中心系統、票務管理用房、運營管理用房、運營人員培訓用房、部分軌道交通檔案庫同科普中心。

歷史
--

* 2016年11月17號，3號綫開工儀式喺獅山站工地進行。呢次開工嘅係3號綫穩定段，由獅山站到東樂路，長55.8km，設站30座。
* 2017年4月27號，首部盾構機喺東平站始發，向大墩站掘進。

建造方式
----

3號綫嘅建設運營採用咗「特許經營權」（BOT）嘅模式，由佛山市鐵投集團同中國鐵建等10個單位組成聯合體，共同承擔建設同後續運營工作。作為佛山市最大嘅獨立工程，根據估算，3號綫嘅建設投資超過咗400億人民幣。

地鐵項目BOT模式，就係政府通過契約去授予投資企業單位一定期限嘅特許經營權，准許佢去融資建設同經營地鐵項目，重准許佢通過向乘客收取車資等服務形式嚟償清貸款、回收投資同賺取利潤；特許經營權期限到咗之後，地鐵項目將會無償移交畀政府。

註
-

1. ↑  〈3號綫穩定段正式開工〉. 原著喺2020年3月15號歸檔. 喺2017年1月27號搵到.
**趙達裕**（粵拼：ziu6 daat6 jyu6；簡化字：**赵达裕**；1961年1月17號—2015年3月18號）係中華人民共和國足球員，廣東省廣州市人。因為得1.6米高，所以有「矮腳虎」之稱。執教過廣州太陽神足球隊同埋日本嘅三菱青年隊。

生平
--

趙達裕喺廣州市第五中學畢業，1982年入選中國足球代表隊，多次代表國家隊踢國際賽。1986年因為左腳脛骨同埋腓骨骨折而中斷咗運動員生涯，當年佢先至得25歲。1988年去咗日本邊學嘢邊踢波，開始征戰日本聯賽，退役之後喺日本聯賽教波，喺執教日本三菱青年隊期間入咗日本籍，重按照日本人嘅習慣，改咗個名做**松木達裕**。趙達裕話「其實當時改國籍都係為咗工作方便啫。」

佢又演出過電視劇《外來媳婦本地郎》，喺劇入面中扮演兩個角色，一個係佢自己—球員趙達裕，一個係賣魚蛋嘅球迷趙大宇。

死
-

喺2015年3月18號中午12點半，趙達裕因患肝癌死咗，終年55歲。而佢嘅追悼會喺2015年3月23號正式舉行。

攷
-

1. ↑  國際在線：悲痛！足壇名宿趙達裕先生今因病仙逝 享年55歲 互聯網檔案館嘅歸檔，歸檔日期2016年3月5號，.
2. ↑  赵达裕追悼会举行 名宿出席国安弟子送别恩师 腾讯 （2015-03-23）

出面網頁
----

* Players - ZHAO Da Yu - FIFA.com （英文）
格連
**莫里斯格連**（**Maurice Greene**，1974年7月23號—），係美國嘅退役短跑田徑運動員。佢曾經係100米跑世界紀錄保持者，時間係 9 秒 79。

生平
--

格連喺堪薩斯州嘅堪薩斯城出世，响FL Schlagle 高校訓練出嚟。佢喺學校本來係玩開美式足球嘅。後嚟接觸咗跑步，就漸漸鍾意咗佢嗱。

佢第一次參加國際大賽係喺1995年响瑞典嘅哥德堡舉行嘅世界田徑錦標賽，不過佢當日冇盡全力，所以佢入唔到100米跑8強。响亞特蘭大舉行嘅1996年夏季奧林匹克運動會佢冇資格代表美國參賽。

1999年响雅典舉行嘅世界田徑錦標賽，格連攞咗100米跑冠軍。佢喺200米跑一樣掂，攞咗200米跑冠軍，佢嘅強項就係100米跑。佢成功咁响2000年悉尼奧運攞咗佢第1個奧運金牌。由於佢受到傷患困擾，所以响200米跑冇代表美國出賽。

1999年佢刷新咗100米跑嘅世界紀錄9秒79（+0.1 m/s wind），超越咗庇利保持嘅世界紀錄9秒84（+0.7 m/s wind），由於超風速嘅關係，所以電子計時上所顯示呢個結果就冇被大會承認為世界紀錄。格連又破咗庇利保持嘅室內50米跑世界紀錄；但係呢個世界紀錄而家重承認嘅。佢又兩次破咗室內嘅60米跑世界紀錄。佢响室內嘅60米跑嘅紀錄係6秒39。 兩個紀錄仍然保持。 

2002年，格連嘅100米世界紀錄被美國隊友添蒙哥馬利破咗紀錄，蒙哥馬利快格連0.01秒。跑出嘅時間係9秒78（+2.0 m/s），蒙哥馬利之後被驗出服用禁藥，所以被取消資格冇得參賽。鮑維喺2005年又破咗蒙哥馬利所保持嘅100米跑紀錄；時間係9秒77（+1.6 m/s wind）。

2004年夏季奧林匹克運動會，格連喺100米跑只得到第3名攞咗面銅牌。同埋4x100米接力為美國隊得到面銀牌，比英國隊慢0.01秒。

佢响2007年退役。

參考
--

1. ↑  Schaefer, Dave. "Q&A: Olympic champion Maurice Greene on his contenders". 喺2007-06-05搵到.`{{cite web}}`: CS1 maint: url-status (link)

出面網頁
----

* 格連 喺國際田徑總會嘅資料
觀卦
**觀卦**，或者就咁叫**觀**，係六十四卦之中嘅第二十卦。佢上卦係巽卦，代表風，即係☴ ；下卦係坤卦，代表地，即係☷ 。所以，觀卦就畫成䷓。為咗方便記住卦象，佢有個名
叫**風地觀**。

卦辭
--

盥而不荐，有孚顒若。

彖曰：大觀在上，順而巽，中正以觀天下。觀，盥而不荐，有孚顒若，下觀而化也。 觀天之神道，而四時不忒， 聖人以神道設教，而天下服矣。

象曰：風行地上，觀﹔先王以省方，觀民設教。

爻辭
--

初六：童觀，小人無咎，君子吝。

六二：窺觀，利女貞。

六三：觀我生，進退。

六四：觀國之光，利用賓於王。

九五：觀我生，君子無咎。

上九：觀其生，君子無咎。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
搵緊大陸嘅話，請睇〈**大洲**〉。
一個洲
**島**指完全被海、河、湖等水體包圍嘅陸地。又有叫**洲**、**嶼**、**山**、**星**等等，字義相近，亦有分別，地域習用唔同。廣東話地名，多數用洲。如香港嘅長洲。受中國近代政權統一影響，有啲改以島為尾。學術上多稱島。

洲經佛教，引伸到大洲，畀大洋包圍。如今世界七大洲概念，歐洲、亞洲，由此而來。

名
-

洲名，受地域，起名族羣，洲形，時局，政治變更，而有所變化。

### 洲

甲骨文。州字。
洲最初寫州，甲骨文已有，水中地咁解。古文明，由耕田發展出來，養起眾多人，多數江邊水邊，州就係川中地嘅形態，水中可居嘅地方。之後州字加義，轉為地域分野。於是另造新字洲，以示原意。

洲做地名，廣東有好多，如電白有竹洲。上下川附近有漭洲。珠海有香洲。零丁洋有三板洲。香港有坪洲、長洲、昂船洲、菓洲。廣州黃埔原有章洲。大鵬灣專洲。福建泉州，有湄洲。

佛教講世界，有四洲，浮喺水上，即四大洲。翻譯西洋世界分野，如亞洲歐洲，亦參攷佛教概念而來。

#### 字

《說文》

```
州。水中可居曰州。周遶其旁，从重川。昔堯遭洪水，民居水中高土，故曰九州。《詩》曰：在河之州。一曰：州，疇也。各疇其土而生之。
```

### 島

島，原寫**㠀**，上鳥下山，島指海中住得嘅山。有異寫**嶋**。現今外國名多繙為島。

#### 字

《說文》

```
㠀。海中往往有山可依止曰㠀。从山，鳥聲。讀若《詩》曰：蔦與女蘿。
```

### 嶼

嶼，意思同島一樣。但通常指細啲。福建話常用，如鼓浪嶼、糖嶼，廣東話少用。香港有大嶼山，但嶼字可能另一啲字訛變。

#### 字

《說文》

```
嶼。㠀也。从山，與聲。
```

### 山

山，海水之州都係山，中國古輿圖常見。廣東有零丁山、萬山、七星山。福州有馬祖山。浙江臺灣，以及東海，多叫山，如舟山。

### 星

星，通常幾個洲為一組，如七星，九星等。

### 簪或針

簪或針，好細嘅洲，細到石咁，如大星簪。

### 沙

沙，水上浮出來嘅沙洲，多數喺江口。如萬頃沙。亦有南海大洋中積沙地。

### 礁

**礁**，水面見到嘅石，沉低過水面，就係暗礁，福建嗰面常用，如將軍礁。現今學術亦用，如珊瑚礁。

### 其他

近代學術跟日本，通稱島為多，按西洋意思，繙有羣島、列島。另有火山島，人工島。

睇埋
--

|  |  |
| --- | --- |
|  | 維基同享有多媒體嘅嘢： **島** |

* 半島
* 安全島
**三多軒**係一間喺廣東省廣州市老城區做開嘅傳統文房四寶商號，清咸豐年間（1825年）由染色紙張嘅工匠黃其佩創立，同**北京榮寶齋**、**上海朵雲軒**並稱係**中國三大文房名店**。舖頭試過搬去好多地方，家族後人恢復咗商號後改名**老三多軒**，設鋪文明路廣州第一工人文化宮內榕泉影院東側，2013年後搬遷到中山四路萬方書畫城二樓（文德路轉角回遷致美齋樓上）。

歷史
--

黃其佩初時係染色紙張嘅工匠，後租用高第街211號**三多軒熟藥店**後座一個深10幾丈嘅鋪面，開辦染紙工廠。熟藥店東主後尾將成個鋪位、貨物、傢私同埋鋪底記權頂畀黃其佩，取價白銀250兩。黃其佩接手後，除繼續做工廠染紙，鋪面度亦做色紙、色筆、宣紙、文具生意，重出租由上手頂受來嘅各鄉會景、神誕所用嘅畫榜同飄色儀仗器具。按當時法例，凡新東主持有上手嘅鋪底登記證及轉讓證明，就唔使改變店號，儘管改咗行，業主都唔可以隨便逼遷加租。所以，黃其佩沿用返三多軒個大寶號。

### 榮耀

「三多」，原指「多福、多壽、多丁」，後改意為歐陽修嘅「文有三多」——「做多、想多、商量多」。當其時無論軍政要人、殷商富戶，抑或文人墨客、書畫名家，如梁啟超、康有為、孫中山、宋慶齡、馬師曾等，都係三多軒嘅座上賓，而嶺南畫派、廣東國畫研究會等亦專由三多軒度取材。 嗰陣廣東最好嘅五個頭牌裝裱師，全部都喺三多軒度打工。1920年代初，黃金海參與創立過廣東國畫研究會。南天王陳濟棠治粵時代，係三多軒嘅全盛時期。陳濟棠所用嘅壽屏、字畫，就多由黃金海幫手打造，亦多送畀蔣介石同其他北方軍閥。高第街開馬路嗰陣，三多軒改建門面，時任國民政府行政院院長譚延闓就同過三多軒書寫招牌。

### 變故

1938年中日戰爭期間總鋪畀人搜掠，香港分鋪隨後喺日軍轟炸中被破壞。光復後到1949年仍未恢復元氣。後由第三代店主黃金海補充資金，擴大經營品種，先至扭虧為盈。1956年全行業公私合營，三多軒失去咗原文房經營特色，黃家後人盡數退出。1958年，因高第路交通不便，舖頭遷去北京路。文革期間，曾被逼先後改名**新文化、文鋒**，1979年，復名**三多軒文房用品商店**。

品牌傳承
----

公私合營後嘅三多軒，1998年由北京路搬遷到文德路83號，後尾做唔落去，2000年陣宣布破產。喺2002年，黃金海之孫黃錦琪向商標局申請，成功獲准註冊三多軒商標，就開始喺市一宮入邊開返正牌三多軒（宜家搬咗去中山四路萬方書畫城二樓），為示正宗改名**老三多軒**，現有印泥由黃家人喺廣州親自磨制。高第街56號至64號，係舊時三多軒祖鋪址，幾經起落浮沉，剩返高第街宜安里嘅黃家故宅，黃錦琪而家重住喺入邊。老舖雖然搬過幾次，依然吸引到唔少外國遊客來參觀。

參考
--

1. ↑  〈三多轩传奇之文房四宝 华夏之光〉. 廣州老字號傳奇.`{{cite web}}`: CS1 maint: url-status (link)
2. ↑  〈广州两家三多轩争正宗 曾为中国三大文房名庄之一〉. 信息时报. 2006-05-04. 原著喺2017-10-24歸檔.
3. ↑  荔湾区政协写作组. 〈三多轩的今昔〉. 廣州文史. 原著喺2019年2月18號歸檔.
4. ↑  冯璐赟 (2013-05-15). 〈三多轩：一笔一纸，留住传统精华〉. 南方都市報. 原著喺2019-02-18歸檔.
5. ↑  〈百年老号三多轩 文房四宝佢至坚〉. 花城網. 2015-04-01.`{{cite web}}`: CS1 maint: url-status (link)
6. ↑  〈广州老字号：三多轩〉. 廣州日報大洋網. 原著喺2017年10月24號歸檔.
7. ↑  羊城晚報 (2003-03-31). 〈"三多轩"后人要擦亮祖宗品牌〉. 南方網.
**民進黨**，曾經係日本最大在野黨，2016年由民主黨同維新黨合併成。第一任代表係舊民主黨嘅岡田克也。

黨史
--

2016年3月17號，民進黨正式成立。由舊時民主黨代表岡田克也繼續做埋剩低嗰半年任期。第24屆日本參議院選舉之後，岡田克也話做完呢任之後唔再連任。

9月15號，民進黨舉行黨代表大會選新一任嘅黨代表。最後有3個人正式入圍，包括蓮舫、前原誠司同玉木雄一郎。蓮舫最後贏咗，做咗民進黨第二任代表。不過佢好快就俾雙重國籍風波困擾，有台灣血統嘅蓮舫最初唔認自己揸住台灣國籍，後來又去做咗選擇以日本做唯一國籍嘅宣言書，即係自打嘴巴。到後來2017年東京都議會選舉，民進黨出現歷史性挫敗，全黨得5人當選。最後蓮舫辭職。

2017年9月1號，民進黨舉行臨時大會。得前原誠司同枝野幸男兩人正式入圍黨代表競選。前原誠司當選第三任代表。安倍晉三領導嘅自民黨喺啱先嘅東京都議會選舉大敗，而早前出走自民黨當選東京都知事嘅小池百合子，由佢領導嘅都民第一會就大勝。結果安倍晉三趁內閣支持度回穩、新敵人小池嘅羽翼未豐，同埋在野黨持續頹勢之下提早喺2017年10月舉行大選。前原誠司見民進黨自立黨之後民望未曾有過起息，於是搵小池百合子密斟，提出民進黨同小池新成立嘅希望之黨合併，不過俾小池拒絕。後來民進黨宣佈唔提名任何候選人，而希望之黨改為提名部分同自己政見相符嘅民進黨保守派出選，又排除反修憲嘅民進黨自由派加入，於是自由派出走民進黨，成立立憲民主黨。重有一班人選擇做獨立候選人參選。結果民進黨喺選舉前一分為三。

眾議院選舉結果出爐，枝野幸男領導嘅自由派立憲民主黨大勝，議席多過之前成3倍幾，重攞埋最大反對黨嘅地位。相反希望之黨議席微跌，小池百合子嘅地頭東京重只係贏到1席。另外有19個同民進黨有關係嘅候選人當選。選舉後前原誠司以大選失利為由辭職，重退埋黨，打算加入希望之黨。黨代表就由大塚耕平擔任。大塚耕平已經係民進黨兩年入面第四個黨代表。

當時民進黨重剩低40幾個參議院議員，獨立參選嘅民進黨員就喺眾議院成立一個會派(無所屬之會)運作，由岡田克也揸莊。

選舉之後，黨代表大塚耕平一直想拉返埋立憲民主黨同希望之黨，試過提出喺議會成立聯合三個黨嘅黨團，不過因為立憲民主黨反對而告吹。而呢段時間，民進黨枕住有參議員退黨加入立憲民主黨，好似第二任黨代表蓮舫。希望之黨初初都歡迎呢個建議，不過後來希望之黨嘅細野豪志有保留，最後連兩黨聯合嘅黨團都組唔成。

2018年3月，讀賣新聞話民進黨同希望之黨已經傾緊係咪要合併。但係同時，民進黨嘅眾議院會派無所屬之會又同立憲民主黨傾緊合組議會黨團。有報道指，無所屬之會當中得3個人同意民進黨同希望之黨合併。到4月尾，兩黨代表大塚耕平同玉木雄一郎宣佈兩個黨會喺5月7號合併，新黨會叫做「國民民主黨」。宣佈一出，兩個黨有唔少人都表示唔會入新黨，包括民進黨第一任黨代表岡田克也、希望之黨嘅井出庸生。而參議院黨團會長小川敏夫更加拉大隊走人，連埋佢在內嘅17人會宣佈退出民進黨，10人表示想入立憲民主黨，7人會保持無黨籍。

2018年5月7號，民進黨壽終正寢，約莫得一半嘅國會議員選擇同希望之黨支持合併嘅一方組成新黨國民民主黨。

黨名同黨徽
-----

民進黨嘅黨名同黨徽都係民間公開募集返嚟。

黨名方面，由民主黨同維新黨經黨內民調之後各出一個，民主黨提議新黨叫「立憲民主黨」，而維新黨就提議新黨叫「民進黨」，經過民意調查之後，新黨個名就扑鎚叫做民進黨。期間，一個冇開名嘅自民黨議員話，一批台灣民進黨籍議員嚟日本千葉縣同自民黨幹部會談嗰時話，認為新黨有機會改名做「民進黨」可能會影衰台灣民進黨。後來新黨真係改咗名做民進黨。民主進步黨發言人楊家俍就話台灣同日本都有一個民進黨「感覺好親切」。順帶一提，民進黨自由派喺第48屆日本眾議院議員總選舉時分裂，佢哋新成立嘅黨名就用返落選嘅「立憲民主黨」。

黨徽方面就喺新黨成立咗之後募集。之後揀咗4個黨徽出嚟投票，最後揀咗一個「M」字型嘅黨徽。新黨徽出現後，日本網民，甚至一啲政治記者都認為新黨徽就好似一男一女喺度扑嘢噉。又有人覺得黨徽好似抄襲日本食品公司井村屋嘅標誌。

選舉成績
----

民進黨成立嗰陣，眾議院有96個議員，參議院有60個議員。

### 眾議院

|  |  |  |  |
| --- | --- | --- | --- |
| **選舉** | **總議席** | **黨代表** | **註** |
| (創黨時) | 96 / 470 | 岡田克也 |  |
| 2017 | 19 / 465 | 前原誠司 | 所有當選人都係獨立身份參選 |
|

### 參議院

|  |  |  |  |  |
| --- | --- | --- | --- | --- |
| **選舉** | **總議席** | **非改選** | **黨代表** | **註** |
| (創黨時) | 60 / 242 |  | 岡田克也 |  |
| 2016 | 49 / 242 | 17 | 岡田克也 |  |
|

睇埋
--

* 第1屆日本民進黨黨魁選舉
* 第2屆日本民進黨黨魁選舉
* 第3屆日本民進黨黨魁選舉
* 自由民主黨 (日本)

攷
-

1. ↑  （日文）不参加続出　四散する希望・民進　支持低迷「立憲と連携」根強く 互聯網檔案館嘅歸檔，歸檔日期2018年4月28號，.，每日新聞，2018年5月2號搵到。
2. ↑  （繁體中文）日國民民主黨將誕生 多位大咖議員不加入，中央通訊社，2018年5月2號搵到。

| * 睇
* 傾
* 改
日本民進黨選舉 |
| --- |
| 黨魁選舉 | 
* 第1屆（2016年）
* 第2屆（2017年）
* 第3屆（2017年）

 |

| * 睇
* 傾
* 改
日本 日本政黨 |
| --- |
| 符合正式政黨條件嘅組織 | 

|  |  |
| --- | --- |
| 執政黨 | 
自由民主黨 · 公明黨
 |
| 在野黨 | 
立憲民主黨 · 日本維新會 · 日本共產黨 · 國民民主黨 · 令和新選組 · 參政黨 · 社會民主黨 · NHK黨
 |

 |
| 院內會派 | 
沖繩之風 · 碧水會
 |
**非洲草原站**（粵拼：fei1 zau1 cou5 jyun4 zaam6；英文：**Savanna Station**），前稱**酷酷站**（huk6 huk6 zaam6；**Kuku Station**），係長隆空中纜車嘅纜車站，2017年4月26號開通，喺番禺區大石街道嘅長隆野生動物世界入面，搭車遊覽區近終點站嘅東非草原景區內。

* 逆時針方面，纜車由天鵝湖站開出後，經過恐龍景區同汽車遊覽區前半橛上空後入非洲草原站。
* 順時針方面，纜車由熊貓樂園站開出後，經過熊貓景區同考拉食街、汽車遊覽區後半橛近終點站嘅上空，轉向角度105°後入非洲草原站。

結構
--

### 樓層

|  |  |
| --- | --- |
| **地上四樓** | 非洲草原綫專用月台 |
| ← 架空吊索路軌 |
| 架空吊索路軌 → |
| 熊貓樂園綫專用月台 |
| **地上三樓** | 緊急通道 |
| **地上二樓** | 緊急通道 |
| **地面** | 緊急通道出口（搭車遊覽區）非洲草原景區 |
|

### 出入口

車站得一個出入口，平時除咗職員同出現突發情況之外，其它時間都唔對外。

史
-

2016年，長隆集團考慮到野生動物世界嘅客流量越嚟越多，加上汽車遊覽區及細火車遊覽區成日打蛇餅，所以直接建議搞纜車系統嚟希望吸引遊客搭車。隨後園方正式落實而逳手起，半佬喺搭車遊覽區入面搞呢個站，不過嗰時以**酷酷站**做名。後嚟開通之後無耐按佢所在地改名做**非洲草原站**。

嗰時酷酷站喺搭車遊覽區嘅東非草原景區入面，園方考慮到東非草原景區入面有大笨象、長頸鹿、斑馬、劍羚、黑斑羚、羚牛呢啲烈性動物隨時襲擊人類，乘客喺呢個站上落會有一定危險性，所以喺開通後，決定中途淨畀乘客停留，唔畀出站或轉搭細火車及大巴；即使係搭車遊覽區，唔理係大巴、自駕遊定細火車都好，考慮到乘客嘅人身安全而未喺東非草原景區入面加站，所以冇得畀轉乘長隆空中纜車。加上從2020年1月24號開始，廣州因武漢肺炎而封城，所以園方亦宣佈飛站處理，結果東非草原景區內淨起咗而唔搞客運服務嘅纜車站。

鄰接車站
----


|  |
| --- |
| **上一站**⇚⇚　　　　**長隆空中纜車**　　　　⇛⇛**下一站** |
| 熊貓樂園站*逆時針*← | **非洲草原站****熊貓樂園綫、非洲草原綫** | 天鵝湖站→*順時針* |
|


| **長隆空中纜車** |
| --- |
| 

---

|  |
| --- |
| 天鵝湖 - 非洲草原 - 熊貓樂園 |

 |
| 

---

 |
| 

|  |  |
| --- | --- |
|  | 睇 • 論 • 改 • 歷 |

 |
搵緊香港區議會選區嘅話，請睇〈**筲箕灣 (選區)**〉。
筲箕灣
**筲箕灣**（粵拼：saau1 gei1 waan1；英文：**Shau Kei Wan**或**Shaukiwan**或**Show Ke Wan**；灣舊讀環，今讀彎，所以有時誤寫**筲箕環**；明音記**稍箕灣**）位於香港島嘅中心北岸嘅東便，係香港最早開發嘅地區之一。開埠之前，已經有漁民喺呢個海灣度住。地區行政上，筲箕灣係屬於東區。

史
-

大明《粵大記》中記有**稍箕灣**，相信明代之時已有人住。

筲箕灣喺英國未得到香港之前，已有人住。因為呢處啱避風舶船，有好多水上人住響艇度。而岸邊亦有好多舖，一面供給水上人日用品，而另一方面水上人賣海產畀岸上居民。因而係個市集。1865年香港政府統計，筲箕灣有603隻船，307間屋同舖，規模相當大。香港早年有好多海賊，佢哋打劫商船，會響筲箕灣賣賊贓。

雖然家下有唔少傳筲箕灣舊稱餓人灣，之但係1865年香港政府統計，係將兩者分開。況且大明時已有記有筲箕灣，呢個傳說係唔係咁對路。

諺語
--

「英雄淪落筲箕灣，不知何時到中環」，為早年一句彥語，意喻筲箕灣一地相當隔涉。

出名地方
----

香港海防博物館
* 筲箕灣東大街
* 香港筲箕灣崇真堂
* 筲箕灣譚公廟
* 筲箕灣天后廟
* 筲箕灣城隍廟
* 筲箕灣魚類批發市場
* 香港海防博物館

公共房屋
----

明華大廈
東旭苑同埋東濤苑
#### 公共屋邨

* 明華大廈
* 耀東邨
* 愛東邨

#### 居屋屋苑

* 東駿苑
* 東盛苑
* 東旭苑
* 東濤苑
* 愛蝶灣

學校
--

### 專上學院

筲箕灣東官立中學
筲箕灣官立小學
筲箕灣崇真學校
* 香港藝術學院

### 中學

* 聖馬可中學
* 慈幼英文學校 (中學部)
* 筲箕灣官立中學
* 筲箕灣東官立中學

### 小學

* 筲箕灣崇真學校
* 慈幼英文學校 (小學部)
* 筲箕灣官立小學
* 聖馬可小學
* 勵志會梁李秀娛紀念小學
* 香港中國婦女會丘佐榮學校
* 中華基督教會基灣小學 (愛蝶灣)
* 中華基督教會基灣小學
* 愛秩序灣官立小學

交通
--

### 交通幹道

* 東區走廊
* 筲箕灣道
* 柴灣道

### 途經嘅公共交通服務

| 交通路線一覽 |
| --- |
| 港鐵* Template:港鐵路線標誌：西灣河站、筲箕灣站

電車* 筲箕灣總站

巴士
Template:港島巴士簡單一覽
Template:過海隧道巴士簡單一覽
Template:大嶼山巴士簡單一覽
專線小巴
Template:港島專線小巴簡單一覽
紅色小巴* 銅鑼灣 — 筲箕灣
* 筲箕灣 — 西環
* 筲箕灣 — 柴灣
* 筲箕灣 — 石澳
* 筲箕灣 — 觀塘
* 筲箕灣 — 旺角
 |

睇埋
--

* 東區 (香港)
* 鰂魚涌
* 西灣河
* 鯉景灣
* 愛秩序灣
* 阿公岩
* 杏花邨
* 柴灣

座標:  北緯22°16′47″東經114°13′46″
座標: 22°16′40″N 114°13′50″E﻿ / ﻿22.277889°N 114.230624°E﻿ / 22.277889; 114.230624

筲箕灣城隍廟
筲箕灣城隍廟，從廟前西面嘅公園拍攝。
筲箕灣城隍廟後門，後上方係明華大廈。
**筲箕灣城隍廟**，原本叫做**筲簊灣福德祠**，係香港一座城隍廟，喺香港島筲箕灣金華街同筲箕灣東大街交界，1987年被評為二級歷史建築，喺2010年2月4號確定為香港三級歷史建築。每年嘅農曆五月十一、五月廿八、七月廿四（城隍誕）、二月初二（土地誕）同五月初五（五通誕），有較多善信嚟參拜。

歷史
--

筲箕灣城隍廟喺清朝光緒三年（1877年）建成，由當地嘅坊眾集資興建，原本係供奉福德公同埋五通神，所以嗰時被稱為「福德祠」，同時亦供奉觀音同齊天大聖。該廟初期由坊眾所管理，曾經叫做「五通廟」。1928年，座廟交由華人廟宇委員會管理，並進行擴建同維修，由於香港島以往冇專門供奉城隍嘅廟宇，因此華人廟宇委員會喺1974年喺廟旁邊起一座相連嘅祠堂供奉城隍，改叫「城隍廟」。

城隍廟門聯：「古廟重新靈爽式憑開福地 四方永賴恩光普照庇烝民」

交通
--

港鐵
* █港島綫：筲箕灣站B1出口（沿筲箕灣東大街行5分鐘）

出面網頁
----

|  |  |
| --- | --- |
|  | 維基同享有多媒體嘅嘢：**Shau Kei Wan Shing Wong Temple** |

* 筲箕灣城隍廟 - 華人廟宇委員會
* 玄來係呢度 第17集第1節 筲箕灣譚公廟／城隍廟 - 道通天地電視頻道
* 東區文物徑簡介
**南華路**（粵拼：naam4 waa4 lou6）係中國廣東廣州嘅東西走向馬路，喺海珠區。西邊從洪德路嗰邊開始，一直向東去到草芳圍。佢係成個海珠區得返嗰3條騎樓街嘅其一。

概要
--

全長2250米，闊11米，2車道。成條路係單行綫，凈可以從東向西行。馬路分開咗西、中、東三條。

南華路嘅三條道路，起點到終點。
---------------

* 南華西路：從洪德路開始，一直去到海幢公園西邊嘅伍家祠道。
* 南華中路：從海幢公園西邊嘅伍家祠道開始，一直去到同慶路。
* 南華東路：從同慶路開始，一直去到草芳圍。

史
-

1926年，廣州市政府拆龍溪西約、龍溪中約、福麟街、紫來街、冼涌、躍龍東街等整馬路，起名「南華路」，寓意河南城區繁華昌盛。

喺抗日戰爭之前，呢度係一個好出名嘅商業旺地，入面都係啲幾有規模嘅舖頭響度。嗰時大多數嘅舖頭都係做五金、鋼材、生鐵同埋五金工具呢行，喺而家，好多騎樓人行道入面啲屋嘅牆度，重見到嗰時舖頭嘅名。不過到咗抗日戰爭就唔好彩，因為蘿蔔頭成日嚟炸廣州，搞到廣州淪陷，結果就唔再係出名嘅商業旺地。

經過嘅道路
-----

呢度啲路嘅順序係從西去到東嚟排嘅，其中**加粗**咗嘅字係主幹道：

* 洪德路
* **寶崗大道**
* 同慶路
* **江南大道北**
* 濱江橫路
* 小港路
* 草芳圍

建築
--

喺廣州海珠區，騎樓密集嘅地方，除咗同福西路、洪德路就係爾條路。其中南華西路保存得比較完整，騎樓後面重有舊時大戶人家嘅府邸，亦多竹筒屋同紅磚樓，所以南華西路有「清末民初嘅廣州建築博物館」嘅講法。家陣重有老字號舖頭留低響處。

有關嘅書
----

* 广东玩全攻略 广州栏第10篇文　ISBN 978-7-5495-0379-7

攷
-

* 南华西骑楼街纳入保护 以"修旧如旧"修缮
* 蜿蜒连片骑楼街 原汁原味的浓浓广州情 大洋网 喺2013-10-21搵到
**再見媽咪**（英文：**Goodbye Mammie**）係1986年上映嘅港產片，由林德祿執導，洪金寶監製，葉德嫻、任達華、黃宇文、樊少皇、洪天祥、張堅庭等主演。

劇情簡介
----

單身媽媽Lisa（葉德嫻飾）係時裝公司嘅首席設計師，同10歲嘅仔安仔（黃宇文飾）相依為命。不幸嘅係，Lisa患咗血癌，只得返六個月命。

安仔自細依賴媽媽，性格柔弱，Lisa擔心自己死咗之後安仔唔能夠獨立生活。一次，服裝公司到兒童院請班孤兒協助拍攝兒童服裝造型相，Lisa決定將安仔送入兒童院住三個禮拜，希望安仔能夠學識自己照顧自己，同時亦想利用呢段時間安心養病。

安仔到咗兒童院之後，由最初俾人蝦，到逐漸融入一齊，好快就適應兒童院嘅生活，但係安仔經常都好掛住媽媽。Lisa亦十分都掛住個仔，佢透過兒童院嘅張哥哥，了解安仔嘅情況，同時決定畀安仔繼續留喺兒童院，希望喺自己臨死之前，能夠見到安仔獨立、堅強噉生活。

張哥哥呃安仔話，媽媽因為飛機失事死咗，安仔非常難過，班院友都一齊安慰佢，結果勾起咗大家對媽媽嘅懷念，大家都喊埋一份。

Lisa嘅同事Tom到兒童院教班細路學影相，其實係Lisa係想佢影啲安仔嘅相畀佢睇。見到安仔嘅相，Lisa非常興奮。

暑假完咗，班細路開始新嘅學期。喺返學途中，班細路幫安仔偷走出去服裝公司，搵Tom叔叔攞返大家嘅相。安仔到咗服裝公司，從佢哋同事嘅口中知道，原來佢媽媽重未死。Lisa匿埋，唔想見到安仔，安仔就由公司一直搵到屋企，Lisa控制唔到自己嘅情緒，終於同安仔見面。

安仔知道咗媽媽唔想見佢嘅原因，用自己勇敢嘅一面鼓勵媽媽。第二日，安仔返到兒童院，開始新嘅生活。

Lisa終於身體轉差就快死，安仔知道之後趕去醫院見媽媽嘅最後一面。安仔向媽媽講佢喺兒童院裏面發生嘅故事，Lisa安詳噉走咗。Lisa雖然未能夠見到安仔長大成人嘅嗰一日，但佢嘅苦心並冇白費，因為安仔已經能夠獨立、堅強噉生活。

演員表
---

| 演員 | 角色 | 關係 |
| --- | --- | --- |
| 葉德嫻 | Lisa | 服裝設計師，陳子安嘅媽媽 |
| 黃宇文 | 陳子安（安仔） | Lisa個仔 |
| 任達華 | 張哥哥 | 兒童院導師 |
| 樊少皇 | 吳錫輝 | 兒童院孤兒 |
| 洪天祥 | 排骨仔 | 兒童院孤兒 |
| 午馬 |  | 食物部老闆 |
| 張堅庭 | Andy |  |
| 楊振耀 | Tom |  |
| 金童 | 大友 | Lisa前夫，陳子安嘅爸爸 |
| 秦煌 |  | 電工 |
| 鄒世孝 | 王醫生 |  |

出面網頁
----

* 《再見媽咪》喺香港影庫嘅資料
* 《再見媽咪》喺豆瓣嘅資料（大陸簡體）
* 《再見媽咪》喺時光網嘅資料（大陸簡體）
* 《再見媽咪》喺互聯網電影資料庫嘅資料（英文）
| 立法機構 |
| --- |
| 議院 |
| * 一院制
* 兩院制
* 多院制
* 三院制
* 四院制
* 上議院（參議院）
* 眾議院
 |
| 議會 |
| * 議會制
* 議會黨團
* 國會議員
* 國際議會
 |
| 議會程序 |
| * 委員會
* 法定人數
* 議案 (不信任動議)
 |
| 
類型 |
| * 政治會議
* 市議會
 |
| 各國立法機構 |
| 睇 • 論 • 改 • 歷 |

**四院制**（英文：**Tetracameralism**），即係由四個議院組成嘅議會，同而家常見嘅一院制同兩院制相比，三院制同四院制係非常罕見。

歷史
--

中世紀時候嘅斯堪的納維亞議會（Riksdag of the Estates），就有四個議院，分別由靈（教士）、俗（貴族）、城（城市嘅市民）、鄉（鄉村嘅農民）四界組成。瑞典國會同埋芬蘭國會維持四院制嘅時間最長，四個議院係各自獨立運作。

瑞典國會維持四院制直到1866年，隨即改為兩院制，並喺1970年進一步改做一院制。

法國歷史上都曾經有過四院制。1800年，通過霧月政變上台嘅拿破崙制定「共和八年憲法」，規定立法權分屬參政院、保民院、立法院、元老院四個院，但係四院形同虛設，所有嘢都係由第一執政，即係拿破崙話事。

芬蘭作為俄羅斯帝國嘅一部分，直到1906年之前都維持四院制議會。隨後就被普選、現代化嘅一院制國會取代。

睇埋
--

* 三院制
「娥眉月」跳轉嚟呢度。要睇足球場上嘅射波位，請去【**足球場**】。

朏，初三晚見。
**朏**（音*翡*，粵拼：fei2），又叫**朏明**，朔後初出嘅月光，初三日見。故此，日本亦叫**三日月**。

初一朔，全黑唔見光。初二亦好難見到光。初三就月光初現，最早見嘅**娥眉月**，幼到好似女人堂眉噉。之後夜夜增加，去到初七初八成半圓，就叫弦月，是為上弦月。

胐有另一啲講法，**哉生霸**，**始生魄**。哉同始互通，開頭噉解。霸同魄互通，月有白。生霸生魄，即係月白生多啲，相反死霸死魄，月白死減啲。哉生霸、始生魄，就係月開始生白。

原本西洋新月（new moon），係以胐計。後尾天文學，改為朔。回教陰曆保留古法，每月以胐做第一日，舊時有專人去睇。

天文
--

胐時黃經，日行先而月跟尾，即係日出先，月出後，日落先，月落後，相差個零鐘到兩個幾鐘。日間月光好弱，唔易用眼睇，到日落後月落前，就睇得到。

胐月跟尾，咁日落之後，望向西方，月光亦向下。北半球，月右下見光，南半球就左下。 

初一，假定以朔嘅起始為月齡〇日。初三胐，就係月齡二日。再精確啲講，初一朔嘅時間刻，會喺〇到廿四點鐘之間，平均為初一嘅十二點鐘。而胐只可以初三晚，日落後睇到。咁樣，假設初三日胐，十八點鐘，平均月齡二日二五。而平均朔望月，有二十九日五三，咁就行咗百分之八。月相來計，平均去二十七度，即二日一三。不過依啲平均歸平均，因為朔嘅時刻有早有遲，咁胐嘅實際數字，會有前後半日之差。

胐時月相二十七度，計算光嘅面積，按數式(1 - cos 27°) / 2 = 0.056 計，唔足望月百分之六。況且，只係睇到月邊光，日斜照月，光度會更加之低，會低到望月三百分之一。

胐嘅相反，就係月回返朔，會喺廿六晚，廿七未天光之前。月相同胐好似，不過位置東西相反，要望住東方。因為佢日出之前見，咁自然向下，北半球左下見，南半球右下見。

史
-

最早見於《書經》，召誥有寫「惟丙午朏」。《左傳》：「朏明，月三日明生之名。」《說文》解，「月未盛之明。」

字
-

朏金文寫左月右出。從月從出，好可能係會意字，朔日之後月出。

朏，月字部，同肉字部嘅胐相近，唔小心會相混。
**飛**係一個麻雀術語，即係指叫緊餬隻牌，例如以四搭一對講，你已經完成四搭，仲爭一對，即係話你仲爭一隻牌就可以食餬，咁就叫做「叫緊一飛」。有時叫嘅飛數可以多過一飛，不過無牌例話要人交代自己叫緊幾多飛，但係有啲人就鐘意講出嚟嚇吓人，等其他人明明就快做好鋪牌，但因為聽到有人叫緊好多飛，就驚出沖唔敢出牌，而結果整亂晒原本做好鋪牌。當然嚇唔嚇到人仲要講各自點樣發揮先算。

叫飛
--

有一啲常見嘅叫飛組合，叫嘅飛數都唔同，由叫一飛去到叫九飛都有，專欄作家簡而清就幫呢啲常見嘅叫飛組合改咗一啲稱呼，呢啲稱呼後嚟畀好多書或者文章引用，變成咗呢啲組合嘅稱呼。

### 燕

燕即係指喺清一色組合入面，頭尾都有一組坎牌，其中最勁就係分飛燕。

#### 分飛燕

分飛燕即係餬種入面嘅九子連環組合，呢個組合係筒索萬是但一種：

* 1112345678999

喺呢個組合入面，模1至9全部都可以食餬，總共可以叫九飛

另外又唔一定要齊十三章先算分飛燕，只要頭尾有一組坎牌就算，好似咁：

* 兩搭加3334555，叫 23456

#### 倚簷燕

如果無咗么九張「燕」牌，例如無111或者999，就會叫小幾飛，好似咁：

* 1112345666，叫1至7
* 4445678999，叫3至9

#### 大肚燕

即係指十三章相連嘅牌入面多咗一隻，好似咁：

* 1111234567888，叫34679
* 1112345678888，叫23569
* 1112234567888，叫2358
* 1112345677888，叫14679
* 1112334567888，叫123458
* 1112345667888，叫145678
* 1112344567888，叫134679
* 1112345567888，叫23568
* 
* 2222345678999，叫14578
* 2223456789999，叫13467
* 2223345678999，叫13469
* 2223456788999，叫2578
* 2223445678999，叫234569
* 2223456778999，叫256789
* 2223455678999，叫24578
* 2223456678999，叫134679

### 疊瓦

疊瓦即係指有組組坎牌相連，有兩組相連就叫兩疊瓦，三組相連就叫三疊瓦

#### 兩疊瓦

* 1112223456789，叫1234679
* 1234567888999，叫1346789

#### 三疊瓦

* 1112223334567，叫1234578
* 2223334445678，叫2345689
* 3334445556789，叫345679
* 1234555666777，叫134567
* 2345666777888，叫1245678
* 3456777888999，叫2356789
* 3444555666789，叫234569

  

  

1112345678889，叫14789

1222345678999，叫12369

相關
--

* 餬 (麻雀)

參考
--


* 《麻雀秘笈》1991年 聚賢館文化有限公司 簡而清著 ISBN 962-436-039-1
* 《開檯》 簡而清著 ISBN 962-17-4906-9
**強制拍賣**，又叫**強拍**，**強制售賣**，指一楝樓大業主攞楝樓去拍賣，而唔理第啲業主（小業主）反對。

香港
--

喺香港，強制拍賣嘅法例，原意係處理同埋一啲業主失蹤或者住户為咗投機而唔肯搬走嘅個案。

### 2010年《土地（為重新發展而強制售賣）（指明較低百分比）公告》爭議

喺2010年1月12號香港行政會議，建議行政長官根據《土地（為重新發展而強制售賣）條例》第3條畀嘅權力，降低要向法庭申請成個地段拎去拍賣嘅要求到八成（原本係九成），之後就出咗《土地（為重新發展而強制售賣）（指明較低百分比）公告》嘅法律公告，呢個公告喺2010年3月17號得到香港立法會通過，2010年4月1號生效。

涂謹申喺2010年1月29號嘅立法會內務委員會會議上話，政府呢個公告唔係好妥，喺2003年傾嗰陣，立法會同政府嘅睇法唔一樣，內務委員會主席劉健儀，就建議成立個委員跟進呢件事。

#### 參與建議人

* 發展局局長，林鄭月娥（提出強拍嘅政府官員）
* 香港民主黨，何俊仁（反對強拍）
* 匯賢智庫，葉劉淑儀（反對強拍）
* 民建聯（支持強拍）
* 經濟動力（支持強拍）

#### 受影響嘅3類樓宇

1. 50年以上樓齡嘅香港樓宇
2. 收購只留低一間嘅香港釘子戶，而佢嘅業權分數佔10%以上
3. 30年以上樓齡嘅香港工業大廈

#### 免疫樓宇

* 認可古蹟樓，例如永利街

參考
--

1. ↑  根據香港法例第545章《土地（為重新發展而強制售賣）條例》第3條，有咗成個地段指明百分比不可分割業權嘅業主，可以向土地審裁處申請命令，唔理其他業主嘅反對，將成幢大廈或者成個地段拎去拍賣，目的係重新發展成個地段土地（為重新發展而強制售賣）條例，香港：香港政府，2010年 互聯網檔案館嘅歸檔，歸檔日期2008年7月1號，.
2. ↑  2010 年第 6 號法律公告，香港：香港政府，2010年1月22日
3. ↑  2010年1月29日立法會內務委員會會議紀要，香港：香港立法會

睇埋
--

* 原區安置
* 舊樓換新樓
* 不遷不拆
* 官商勾結
* 公義
* 持分者

* 上樓
**強國人**，係中港矛盾時代香港流行嘅網絡語言，原意係「來自強權國家嘅人」，亦俾臺灣人、海外華人（包括大陸背景嘅海外華人）用嚟諷刺某啲中國大陸人。

呢個名詞諷刺中國大陸政府宣傳中經常使用嘅字眼「強國」（包括官方媒體《人民日報》開辦「強國論壇」網站）並將佢同一啲大陸人喺境外（香港、澳門、台灣以及海外）出現唔文明舉動、唔遵守當地法律同習慣，或表達傲慢觀點嘅行為聯繫，諷刺部分大陸人認為中國已經係「強權國家」而傲慢對待其他國家同地區以及當地居民，但又同時表現出落後同埋唔文明嘅習慣或觀點。

起源
--

21世紀初，自從中國載人航天工程成功開始，中華人民共和國多份報章都形容佢為「太空強國」，於是「強國」逐漸被網民廣泛使用，此外，中國共產黨官方有個強國論壇。後來，喺大陸以外嘅華人社會群眾，呢個詞演變為對中華人民共和國嘅謔稱，諷刺外強中乾、霸道無理、侵略性強等意。

呢個稱呼表面上係讚賞李克強統治下嘅中國人民文化、國民質素比漢唐盛世時期強大，但實際上，佢係對中國大陸人惡劣質素嘅冷嘲熱諷（因為，強國人嘅「強」字同李克強嘅「強」字係語帶雙關）。

其他用詞
----

* 同音詞「牆國」係對網路長城嘅諷刺。
* 喺中國大陸，由於愛國主義教育同愛國主義宣傳嘅反效果，因此「你國」、「你支」、「脫支」、「脫脂」、「貴支」、「桂枝」、「鱉國」、「天朝」等反諷詞亦開始流行。
* 「強」字可以拆解為「弓虽」，諷刺生活喺呢個國家嘅民眾被霸王硬上弓、強姦民意，普通平民感到好「虽」（衰、黑仔）、好渺小。

參考
--

1. ↑  强國人沙律塔神技　嚇怕Pizza Hut？ 互聯網檔案館嘅歸檔，歸檔日期2014年5月30號，.《蘋果日報》2013年07月31日
2. ↑  幸福摩天輪——誰是「强国人」？頭條日報 2013-06-05
3. ↑  橫眉冷看：強國人與弱港人 太陽報 2014-04-17
4. ↑  有時又稱「強盛大國」
5. ↑  彈指春秋：所謂強國 外強中乾 東方日報 2012-08-04
6. ↑  強國人太丟架？　國家旅遊局：或明文規管不文明旅遊 互聯網檔案館嘅歸檔，歸檔日期2014年10月12號，. 《香港蘋果日報》2013年8月2日
7. ↑  美國《外交政策》報道，中國年輕網民流行將中國稱為「你國」，而非傳統話語的「我國」，以示自己與中共掌控下的「中國」、及支持当局的网民的區別。

睇埋
--

* 中國人、華人、香港人
* 天朝
* 中港矛盾
* 香港網絡語言一覽
* 阿陸仔、大陸喱
* 阿燦
* 支那人
* 大陸妹 (貶稱)

出面網頁
----

* 香港網絡大典：強國人
**趙美心**（英文：**Judy May Chu**，1953年7月7號—）係美國華裔女性政治人物，現任聯邦眾議員，代表加州第32選區，屬於民主黨。佢係史上第一位華裔女性聯邦眾議員。趙美心當選後成為聯邦眾議院教育與勞工委員會（House Committee on Education and Labour）嘅成員。

履歷
--

趙喺美國加州出世，祖籍廣東新會，擁有洛杉磯加州大學數學學士同加州專業心理大學 （California School of Professional Psychology）心理學博士學位，專業係大學教師；但因為廿幾年前華人聚居嘅蒙特利公園市發生「獨尊英語」（English only）嘅風波，經由佢出面同主流社群協調而開始佢嘅政治一生涯，後來成為民選官員，一路從學區嘅教育委員、蒙市市議員、加州州眾議員、直到加州平稅局委員。趙曾經話以佢嘅族裔融合同身為華人為榮，但亦有投票反對對華人有利嘅STEM綠卡提案，因為對墨西哥人唔公平。

家族
--

趙嘅老公伍國慶係現任加州眾議院議員。而佢嘅遠房堂嫂係加州共和黨人趙譚美生（Betty Tom Chu），而家係蒙特利公園市市長。外甥廖梓源（英文：Suicide of Harry Lew）曾任美國海軍陸戰隊准下士，喺阿富汗服役期間站崗時瞓著覺，俾同袍肢體虐打達3個半鐘，不堪羞辱而喺2011年4月3號持槍自殺身亡。趙話佢嘅外甥係一個愛國嘅士兵，佢話必須將加害者繩之於法。

參考
--

1. ↑  美首位华裔女国会议员赵美心回广东省亲 互聯網檔案館嘅歸檔，歸檔日期2016-10-13. – See image()
2. ↑  〈趙美心當選首位華女眾議員〉. 原著喺2009-07-20歸檔. 喺2018-07-04搵到.
3. ↑  Press, AUDREY McAVOY, Associated. "Marine sergeant accused of hazing goes to trial". *sandiegouniontribune.com* (美國英文). 喺2018-07-04搵到.

|  |  |
| --- | --- |
|  | 維基同享有多媒體嘅嘢：**Judy Chu** |
**南豐集團**係香港嘅大集團之一，1954年由陳廷驊創立。初時以紡織起家，後來主力發展地產，其次有物業管理、生命科技、金融投資同航運業等。

歷史
--

創辦人陳廷驊係寧波人，屋企本身就已經係整布。1950年，陳氏由中國落到嚟香港，開初係做棉紗、布疋嘅貿易生意。到1954年，佢創立咗南豐紡織。到1970年，南豐紡織上市。

1970年代中期，陳氏有感紡織生意開始冇乜錢賺，開始著手將公司嘅業務轉為發展地產同投資為主，代表作有南豐初時發展嘅南豐新邨。

到1989年，南豐就畀陳廷驊私有化，同一年，陳廷驊用咗佢大部分嘅資產成立咗「陳廷驊基金會」。

1995年開始，陳廷驊開始有嚴重嘅腦退化症，一直到2008年11月，高等法院宣布佢係「精神上無行為能力人士」，2009年，細女陳慧慧成為南豐嘅董事長。但就喺同年12月，陳廷驊老婆楊福娥以老公對佢作出「不合理行為」為由申請離婚。到2011年4月19號，雙方達成共識，以「分居一年」原則離婚，並且安排好點樣分配財產，呢件事亦都為之後嘅「南豐爭產案」揭開序幕。

2012年，創辦人陳廷驊死咗。

2014年，前財政司司長梁錦松加盟南豐做行政總裁。到2021年，陳慧慧大仔張世成接任行政總裁，梁錦松就接替陳慧慧成為南豐董事長，陳慧慧就成為集團嘅榮譽主席。

主要發展項目
------

##### 住宅項目

* 南豐新邨
* 豐景園
* 南豐廣場
* 羅便臣道80號
* 葵涌廣場

##### 商業項目

* 南豐中心
* 南豐大廈
**林志豪**，台灣政治人，前台灣民眾黨成員，之後因為民眾黨內部提名風波，加入時代力量。

事件
--

### 民眾黨苗栗縣黨部選舉提名風波，林志豪退出民眾黨

2022年初起，各黨準備為年底台灣地方選舉部署。喺4月，民眾黨爆出苗栗縣議員提名黑箱風波，林志豪不滿苗栗縣黨部主委馮啟彥內定名單，由被內定且有涉《政府採購法》前科嘅楊喬安出線，事件傳到民眾黨中評會同埋黨主席柯文哲嗰度，之後柯文哲辱罵立委賴香伶「誰家的狗，自己回去管好」。林志豪之後宣布以黨內無公開公正透明嘅參與機制，同自己理念不符為由，宣布退黨。佢又表示，唔敢相信呢啲唔公平嘅經歷，喺一個以「新政治」為號召嘅新興政黨入面發生。

參選歷史
----

* 2022年曾經代表時代力量參與苗栗縣第一選舉區議員選舉，但未能當選。

參考
--

1. 1 2  自由時報電子報 (2022-08-27). 〈前民眾黨員出走 他們改披時代力量戰袍選議員 - 政治〉. 《自由時報電子報》 (中文). 喺2023-06-12搵到.
2. ↑  自由時報電子報 (2022-04-14). 〈柯文哲罵中評會主委狗 申訴人退黨選議員 - 政治〉. 《自由時報電子報》 (中文). 喺2022-04-14搵到.
3. ↑  〈民眾黨苗栗議員提名紛爭不斷 林志豪宣布退黨參選〉. *tw.news.yahoo.com* (中文). 喺2022-04-14搵到.

出面網頁
----

* Facebook專頁
**以母**（粵拼：ji5 mou5；中古漢語拼音：**j**ix）係中古漢語聲母，屬喉音，係次濁聲母。佢喺後世嘅三十六字母中，同切韻嘅云母合併成喻母，但佢同云母嘅區別係，以母嘅韻母都係四等韻，所以以母又叫**喻四**（jyu6 sei3）。

擬音
--

通常擬音將以母擬成零聲母，由於喻四歸定，佢係個摩擦度比較大嘅聲母，可以擬爲半元音/j/。

上古來源
----

喺上古音研究，有個定論叫喻四歸定，亦即以母係分化自定母嘅，由於佢處於四等介音，佢嘅摩擦度好大，令定母擦化，以後慢慢演化成半元音。

喺粵語嘅演變
------

以母喺標準粵語基本上變成零聲母。喺聲調上，以母派入陽聲調。有一批術韻入聲字好似「聿」、「矞」、「噊」等變成 w 或 l 聲母。個別藥韻字好似「櫟」亦變用 l 聲母。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 以 | 也 | 亦 | 用 | 欲 | 余 | 陽 | 夜 | 遊 | 與 |
| jix | jax | jek | jyungh | jyuk | jo | jang | jah | ju | jox |
| ji5 | jaa5 | jik6 | jung6 | juk6 | jyu4 | joeng4 | je6 | jau4 | jyu5 |

調返轉頭，現代粵語嘅零聲母來自喻（云、以）、影、匣（齊撮合三呼）、疑（齊撮合三呼）、溪、日六母。

喺吳語嘅演變
------

吳語同粵語一樣，變零聲母。

喺普通話嘅演變
-------

普通話保持y或者變零聲母。但係有啲少數字，例如「銳、睿、容、榕、融」讀r。

喺日文嘅演變
------

無論吳音漢音，都讀あ行。

喺韓文嘅演變
------

歸入零聲母。

喺越南文嘅演變
-------

寫「d」，北方音係/z/，南方音係/j/。聲調上，平聲喺陰聲，仄聲喺陽聲。越南文仍然有區分云母同以母。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
**林志釉**，香港律師兼病人權益工作者，而家係病人政策連線主席。

早年生涯
----

喺2003年，佢被誤診感染沙士，接受類固醇治療，幾乎導致骨枯外，出院後屢受歧視，更慘被律師樓解僱。之後佢決定投身病人組織。

部分關注議題
------

就新冠肺炎疫苗問題，政府處理醫療豁免證明（俗稱免針紙）嘅手法引起爭議，甚至採取法律行動針對一啲醫生。林志釉亦有關注有關議題，批評政府以行政手段「廢除」判決「蔚為奇觀」。

另外，就改革醫委會而提出嘅《醫生註冊（修訂）條例草案》，佢認為醫療界出現咗醫生保護主義強權，不時同當時醫學界立法會議員梁家騮針鋒相對。

佢亦唔支持引入海外醫療人員嘅建議，認為引入人員質素參差，而且引入本地護士中大部分或來自國内，可能唔識睇英文嘅醫療紀錄，做法忽視病人安全。

參考
--

1. 1 2 3  〈從沙士到「醫改」 不死鬥士 林志釉 - 時事 - 新聞專題〉. 《東周網【東周刊官方網站】Eastweek.com.hk》 (臺灣中文). 喺2023-03-18搵到.
2. ↑  〈林志釉指部分醫生憂法律問題不發免針紙 批「見死不救」〉. *Yahoo News* (中文). 喺2023-03-18搵到.
3. ↑  HK, Channel C. (2022-10-26). 〈政府修例廢免針紙 林志釉：行政手段「廢除」判決「蔚為奇觀」 | Channel C〉. *channelchk.com* (繁體中文). 喺2023-03-18搵到.
4. ↑  〈轟海外醫生實習方案太寬鬆 林志釉指忽視病人安全〉. 《on.cc東網》 (香港中文). 2019-05-02. 喺2023-03-18搵到.
5. ↑  〈林志釉憂引入非本地培訓護士質素參差 料大部分來自國内〉.`{{cite web}}`: CS1 maint: url-status (link)
克洛諾斯
**格羅諾斯**（古希臘文：Κρόνος；拉丁文：Kronos，英文：Cronus，台灣譯**克洛諾斯**、大陸譯**克羅洛斯**）係希臘神話嘅神，亦係第一代泰坦神嘅領袖兼最後生嗰位，由烏拉諾斯同蓋亞生。

經歷
--

格羅諾斯係天空之神烏拉諾斯同埋大地女神蓋亞最細個仔。

後嚟因為烏拉諾斯覺得自己其中六個仔女（即三個獨眼巨人同埋三個百臂巨人）生得太樣衰，所以佢將呢六個仔女全部打入塔爾塔羅斯（即係地獄）。呢六個仔女響個度過得好辛苦，做人阿媽嘅蓋亞唔忍心睇到咁樣，所以佢要求其他仔女出面作反，但係差唔多全部仔女都唔夠膽做，淨係得最細嘅格羅諾斯夠膽。於是蓋亞將一把鐮刀畀咗佢，當烏拉諾斯同蓋亞同床嘅時候，格羅諾斯用鐮刀將老豆個條陰莖砍咗落嚟，拋入海入面，而烏拉諾斯之後走咗去天空上面一去不回。臨走之前，佢對克洛諾斯落咗一個詛咒，而呢個詛咒就係第日嘅阿特拉斯要頂住個天。

後嚟格羅諾斯結婚生仔，但係佢又驚佢啲仔女第日會取代自己個位，所以佢食嗮啲仔女落肚。老婆蕾亞唔忍心再畀格羅諾斯食嗮啲仔女，所以響第六個仔出世之後用石頭調包，所以呢個仔就生存到落嚟，而呢個仔就係宙斯。宙斯大個仔之後，由老豆個肚入面救返之前畀佢食咗嘅大佬同埋家姐，所以佢哋聯埋一齊打老豆。

十年之後，宙斯同埋大佬家姐響蓋亞、百臂巨人幫助底下，終於打低咗格羅諾斯，之後佢將格羅諾斯封咗入塔爾塔羅斯，但係唔知點解，後嚟格羅諾斯竟然走咗佬。

屋企
--

第一任：阿芙蘿迪蒂

* 大仔：波托斯

第二任：菲蕾拉

* 二仔：奇倫

第三任：蕾亞

* 大女：希式鐵
* 三仔：得茉忒薾
* 四仔：黑帝斯
* 二女：希拉
* 五仔：波塞冬
* 細仔：宙斯
**荷蘭小公銀行**（荷蘭文：**Nederlandsche Handel-Maatschappij**，簡寫**NHM**）係荷蘭舊時嘅殖民地荷屬東印度（今下印尼）一間銀行，係今下荷蘭銀行嘅其中一間前身。當時荷蘭國王都有入股。

歷史
--

1824年，荷蘭國王威廉一世搞荷蘭小公銀行（當時未係銀行），復興荷屬東印度同荷蘭貿易，總行喺首都菴士（今下阿姆斯特丹）。

1826年，喺荷屬東印度首都八打威（Batavia，今下耶加達）開分行，總寫字樓都喺度。

1858年，喺星加坡開分行，1870年做埋銀行。

1888年，喺庇能（今下檳城）開分行。

1889年，喺香港開分行。

1920年，荷蘭小公銀行喺孟買同架利吉打開分行，主要服務鑽石業務嘅人客。

1926年，荷蘭小公銀行喺沙地阿拉伯吉達開分行，係沙地阿拉伯頭一間同埋1948年之前唯一一間商業銀行。間分行主要服務去麥加朝聖嘅印尼穆斯林。

1941年，荷蘭小公銀行喺紐約市開咗一間代理。

1948年，荷蘭小公銀行喺卡拉奇開分行，係頭一間外國銀行得到巴基斯坦新政府出銀行牌照。

1949年，荷蘭小公銀行收購蘇里南銀行（荷蘭文：De Surinaamsche Bank）。

1951年，荷蘭小公銀行喺肯尼亞蒙巴薩同埋坦噶尼喀達累斯薩拉姆開分行。

1954年，荷蘭小公銀行喺黎巴嫩貝魯特同埋烏干達坎帕拉開分行。

1960年，印尼政府將荷蘭小公銀行嘅本土業務國有化，成立咗一間新銀行Bank Ekspor Impor Indonesia。

1963年，荷蘭小公銀行喺吉隆坡成立馬來西亞總部。

1964年，荷蘭小公銀行同De Twentsche Bank合併，成立Algemene Bank Nederland（荷蘭文：Algemene Bank Nederland）（ABN）。

註
-

1. 1 2  〈荷蘭小公銀行（告白）〉. 《香港工商日報》. 1928-04-28.


|  |  |
| --- | --- |
| Stub icon 1 Stub icon 2 | 呢篇同銀行/保險有關嘅文係楔位文。歡迎幫維基百科擴寫佢。睇 • 論 • 改 • 歷 |
動物細胞結構圖解。①核仁 ②細胞核 ③核糖體   
④囊泡 ⑤糙面內質網 ⑥高基氏體 ⑦細胞骨架   
⑧光面內質網 ⑨線粒體 ⑩液泡 ⑪細胞質   
⑫溶酶體 ⑬中心粒
線粒體剖面圖，顯示：內膜，(2)外膜，(3)嵴，(4)基質
**線粒體**（粵拼：lap1 sin3 tai2，**mitochondrion**，源於希臘話：*mitos*「線」 + *khondrion*「粒嘢」，又譯做**粒線體**），係細胞入面嘅細胞器。通常一個細胞會有成百個成千個線粒體。線粒體可以佔到細胞質體積嘅25%。

線粒體嘅數目取決於細胞嘅代謝水平。代謝活動越旺盛，線粒體就會越多。

線粒體可以看做係「細胞能量工廠」，因為佢主要功能係將有機物氧化產生嘅能量轉化爲ATP。

結構
--

唔同細胞線粒體結構會有唔同。某啲情況下，線粒體會好似右邊圖咁，好似條香腸咁，細1到4微米。另一啲時候，線粒體會形成交叉管狀網絡。除此之外，幾個線粒體可以合埋成一粒，一個又可以分開成兩粒。

線粒體有兩個功能唔同嘅膜：*外膜*同*内膜*。外膜包圍住個細胞器，同細胞膜成份一致。內膜就具有ATP，仲有核糖體同少量DNA分子。也即係話，線粒體含有遺傳物質。

功能
--

線粒體首要功能係分解有機物，產生能量（即係ATP），但佢喺其他代謝反應入面，仲起到好大作用。好似：

* 細胞凋亡。
* 細胞增殖。
* 細胞氧化還原狀態調節。
* 合成原血紅素。
* 合成膽固醇。
* 產生熱量保持體溫。

| * 睇
* 傾
* 改
細胞結構 |
| --- |
| 內膜系統 | 細胞膜 - 細胞核 - 內質網 - 高爾基體 - 過氧物酶體 - 囊泡 （溶體 - 液胞） |
| 內共生體 | 粒線體 - 色素體 （葉綠體） |
| 細胞骨架 | 微絲 - 中間纖維 - 微管 |
| 外表 | 細胞壁 - 鞭毛 - 頂體 |
| 其他 | 細胞質 - 核糖體 - 蛋白酶體 |
搵緊第二樣意思嘅話，請睇〈**永安百貨**〉。

**廣州永安百貨公司**，簡稱係**永安百貨**、**永安公司**，係廣州西關嘅一家老牌百貨公司。喺1947年開業，最先喺十八甫（德星路），以代理上海皇后牌毛線而出名。據報由於公司樓宇成咗危樓，而喺2003年結業。

規模
--

原先係有四層嘅零售商場，仲附設有服裝加工場、批發業務部、機團供應組。1990年代時候係上下九商業區規模較大、設施較先進嘅綜合百貨公司。

歷程
--

永安公司嘅發展路同先施好相似。佢都係由澳大利亞華僑郭樂、郭泉兄弟創立嘅，係先到香港立足，後尾先轉廣州開分號。

到咗中共建政後嘅1958年，公司併入咗大光、三友等16間細嘅百貨鋪，就搬咗去下九路。

1966年改名**紅旗百貨商店**，1974年恢復原名。

1992年永安百貨裝修後，利用天花、櫃頂等設置嘅100幾個彩色燈箱介紹啲商品，而別具特色，配埋咗中央空調、自動扶梯。

特色
--

廣州永安公司原先最出名嘅，係賣毛線同床上用品。而永安公司仲會定期搞時裝表演、商品操作同製作表演，派贈品仲有摸彩活動。

攷
-

1. ↑  广州人"逛公司"有名堂 互聯網檔案館嘅歸檔，歸檔日期2020年6月21號，. 广州文史
2. ↑  广州"老字号"永安百货撤离下九路(图) 2003-09-24 金羊网-羊城晚报
3. ↑  永安公司 互聯網檔案館嘅歸檔，歸檔日期2020年6月21號，. 2003-08-28 广州图书馆
4. 1 2  百货翘楚 互聯網檔案館嘅歸檔，歸檔日期2020年6月21號，. 2008-06-17 广州图书馆
**無國界記者**（法文：Reporters sans frontières，縮寫：**RSF**，英文：Reporters Without Borders）係一個致力保護記者免受迫害並推進新聞自由嘅國際非政府組織，由羅伯特·梅納德（Robert Ménard）喺1985年喺法國蒙彼利埃創立。總部設於巴黎，並且喺亞、歐、美、非設有14家辦事處（喺美國有兩個辦事處，分別位於華盛頓同埋三藩市）。

無國界記者係國際言論自由交流會（英文：International Freedom of Expression eXchange）（IFEX）嘅成員。IFEX係由全球60幾個非政府組織組成嘅網絡，喺世界範圍內監察言論自由被侵犯嘅狀況、促進並捍衛言論自由嘅權力。喺無國界記者發表嘅報刊、出版物中指出：無國界記者捍衛全世界被囚禁記者嘅權利同埋新聞自由，即係《世界人權宣言》中第19條描述提供信息同埋獲取信息嘅權利。

無國界記者喺2005年獲歐洲議會授予自由精神薩哈羅夫獎。

關注議題
----

### 中國「大外宣」

內文：中華人民共和國對外宣傳
無國界記者組織喺2019年3月發佈嘅報告提到，中國正試圖喺全球範圍建立「全球傳媒新秩序」，通過將自己嘅國際電視廣播現代化、投資外國媒體，同埋喺國際媒體上大量購買廣告，以防範同埋反擊對中國政府嘅批評。

參考
--

1. ↑  個名根據佢官方喺台灣設立東亞辦事處公布嘅名而定，個名類似一家國際人道救助機構「無國界醫生」（Médecins sans frontières），不過呢兩個機構並無關聯。
2. ↑  "US Chapter". Reports Without Borders. 原著喺2019-08-26歸檔. 喺2019-03-14搵到. `{{cite web}}`: Cite has empty unknown parameter: `|dead-url=` (help)
3. ↑  "Ireland tops press freedom index". *The Irish Times*. 2009-10-10.
4. ↑  "Reporters Without Borders : For Freedom of Information" 互聯網檔案館嘅歸檔，歸檔日期2013年1月22號，. Brochure, Reporters Without Borders, 16 April 2012
5. ↑  "Ladies, Ibrahim and Reporters joint Sakharov prize winners" 互聯網檔案館嘅歸檔，歸檔日期2020年6月20號，. European Parliament, 27 June 2006
**韋奇立**（葡文：General Vasco Joaquim Rocha Vieira，1939年8月16號—）係葡萄牙軍官、第127任澳門總督。

韋奇立生於葡萄牙阿爾加維省拉高亞市，年輕時入讀葡國嘅軍事學校，畢業後就讀陸軍學校；1965年前往安哥拉任職，3年後被調返葡國嘅軍事學校出任教授；1969年喺里斯本市政廳工作。

1973年被葡國調去澳門出任葡國國防部陸軍司令部參謀長；翌年出任澳門工務暨交通政務司一職至1975年。擔任司級一職後被召回葡國出任工程學院院長以及國防部陸軍參謀長；1978年至1982年被調往北約擔任葡萄牙最高司令部軍事常駐代表；1986年至出任澳門總督一職前擔任共和國亞速爾群島自治區部長，並喺1987年6月17號升為少將。

韋奇立由1991年4月23號起就任第127任澳門總督至1999年12月19號；亦成為葡屬澳門最後一任總督。韋奇立喺任內曾經九次訪華以及同中華人民共和國密切合作，確保澳門順利交接、完成「三化問題」、喺澳門致力保留葡萄牙文化；喺澳門基建上完成多項大型建設，包括澳門國際機場、澳門文化中心、蓮花大橋等基建設施；之不過，韋奇立任內拒絕設立財政儲備，同佢任內最後階段嘅澳門經濟不景、治安日趨惡化，燒車案、槍擊事件接二連三多次發生，係佢任內嘅失誤。

葡國報章喺澳門主權移交後揭發韋奇立以權謀私撥走澳門發展與合作基金會撥款5000萬港元到佢親自領導嘅歐維治基金會（葡文：Fundação Jorge Álvares）。最後，澳門發展與合作基金會同埋舊澳門基金會被政府解散，另合併成新嘅澳門基金會。另一方面，韋奇立喺2001年3月24號向葡國報章《快報》承認喺任內將懸掛喺澳門總督府內嘅41幅歷任澳門總督肖像油畫複製並將真跡秘密運返葡國，並存放喺葡國首都里斯本嘅澳門科技中心；但只有韋奇立嘅肖像油畫不知所終。

參考
--

1. ↑  中國新聞社，最后的澳督在远去 互聯網檔案館嘅歸檔，歸檔日期2009年6月18號，.，2009年4月11號睇，（大陸簡體）
2. ↑  澳門日報，〈回歸特刊——往事回首看澳督〉1999年12月20號刊出，（繁體中文）
3. 1 2  北方網，末代澳督將澳門40多幅油畫偷運回葡萄牙，2001年3月26號發出，（繁體中文）
4. ↑  澳門特別行政區政府，澳門第7/2001號法律——新基金會的設立，2001年6月11號刊出，（繁體中文）

| * 睇
* 傾
* 改
澳門總督 |
| --- |
| 卡洛告 - 馬士加路也 - 羅保 - 施維拉 - 羅郎也 - 多明我 - 施羅保 - 依蘇沙 - 杜琛 - 瓦希基 - 費蘇沙 - 佈加路 - 施萬奴 - 施維路 - 施波治 - 羅東尼 - 沙加路 - 由美路 - 文禮士 - 畢美達 - 韋以納 - 高士達 - 美路 - 費以喇 - 賈華路 - *澳門市議會執政* - 施基拿 - 由狄高 - 施基拿 - 馬揸度 - 戴冰玉 - 賈士度 - 晏多尼 - 馬玉 - 古爾露 - 文彌壬 - 文奴爾 - 歐嘉蘇華 - 巴力度 - 文第士 - 賈修利 - 費禮喇 - 高甸玉 - 費禮喇 - 梅內澤斯 - 美露 - 賈士度 - 高定玉 - 彼利喇 - 李美 - 沙麗華 - 沙丹耶 - 賈士度 - 沙丹耶 - 基馬拉 - 文第士 - 高士德 - 賈士都 - 花利亞 - 李露 - 費利喇（法官）、費士達（陸軍司令） - 花露 - 邊度 - 費利喇介丹奴 - 花利亞 - 區華齡嘉 - 花利亞 - 區華齡嘉 - 歐布基 - 巴波沙 - *政務委員會* - 包也 - *政務委員會* - 依德費基 - 晏德那 - 邊度 - 彼亞度 - 亞馬留 - *政務委員會* - 官也 - *政務委員會* - 賈多素 - 基瑪良士 - 阿穆恩 - 柯邦迪 - 蘇沙 - 歐美德 - 亞威拉 - 施理華 - 賈沙拉 - 羅沙 - 高若瑟 - 迪施華 - 佈渣 - 高士德 - 賈也度 - 高士德 - 蒙丁尼路 - 高丁玉 - 羅沙達 - 馬葵士 - 馬沙度 - 美蘭德 - 米那 - 羅渣、馬度士（署任） - 巴波沙 - 施利華 - 羅德禮 - 馬加齡 - 巴波沙 - 馬統領 - 美蘭德 - 巴波沙 - 戴思樂 - 柯維納 - 史伯泰 - 白覺理 - 馬濟時 - 羅必信 - 嘉樂庇 - 李安道 - 伊芝迪 - 高斯達 - 馬俊賢 - 文禮治 - 韋奇立 | 澳門總督旗 |


|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
用冒泡排序將一個有 8 個數字嘅數列排好
**冒泡排序**（英文：bubble sort或sinking sort）係一種用嚟將一個數列入面啲數字由細至大排好嘅演算法，做法係喺每一步攞相鄰嘅兩個數比較，將兩個數由細到大排好，再將個過程做若干次，做到成個數列都排好嗮為止。原則上，冒泡排序並唔好用－喺最壞情況下要行成 {\displaystyle O(n^{2})} 咁多步先行得完，所以喺現實，冒泡排序多數都淨係俾人用嚟做電腦科學上嘅教育用途。

例如如果用冒泡排序同 `5, 1, 4, 2, 8` 呢個數列排序嘅話：

第一回合
( **5** **1** 4 2 8 ) → ( **1** **5** 4 2 8 )，5 > 1，所以將 5 同 1 位置互換，
( 1 **5** **4** 2 8 ) → ( 1 **4** **5** 2 8 )，5 > 4，所以將 5 同 4 位置互換，
( 1 4 **5** **2** 8 ) → ( 1 4 **2** **5** 8 )，5 > 2，所以將 5 同 2 位置互換，
( 1 4 2 **5** **8** ) → ( 1 4 2 **5** **8** )，5 < 8，所以 5 同 8 唔使郁。
第二回合
( **1** **4** 2 5 8 ) → ( **1** **4** 2 5 8 )
( 1 **4** **2** 5 8 ) → ( 1 **2** **4** 5 8 )
( 1 2 **4** **5** 8 ) → ( 1 2 **4** **5** 8 )
( 1 2 4 **5** **8** ) → ( 1 2 4 **5** **8** )，查實到咗呢一步，個數列經已排好咗，但段演算法要再重新睇多次個數列先至知呢一點。
第三回合
( **1** **2** 4 5 8 ) → ( **1** **2** 4 5 8 )
( 1 **2** **4** 5 8 ) → ( 1 **2** **4** 5 8 )
( 1 2 **4** **5** 8 ) → ( 1 2 **4** **5** 8 )
( 1 2 4 **5** **8** ) → ( 1 2 4 **5** **8** )

文化
--

喺2007年一個問答環節入邊，前Google CEO Eric Schmidt問當時嘅美國總統候選人奧巴馬將一百萬個整數排序最好嘅方法係乜，奧巴馬諗咗一陣答：「冒泡排序應該唔係一個好方法。」（I think the bubble sort would be the wrong way to go.）

攷
-

1. ↑  Thomas H. Cormen, Charles E. Leiserson, Ronald L. Rivest, and Clifford Stein. *Introduction to Algorithms*, Second Edition. MIT Press and McGraw-Hill, 2001. ISBN 0-262-03293-7. Problem 2-2, pg.40.
2. ↑  Astrachan, Owen (2003). "Bubble sort: an archaeological algorithmic analysis" (PDF). *ACM SIGCSE Bulletin*. 35 (1): 1–5.
3. ↑  Lai Stirland, Sarah (2007-11-14). "Obama Passes His Google Interview". *Wired*. 喺2020-10-27搵到.
4. ↑  Barack Obama, Eric Schmidt (Nov 14, 2007). *Barack Obama | Candidates at Google* (Youtube) (英文). Mountain View, CA 94043 The Googleplex: Talks at Google. 時間 23:20. 原著 (Video)喺September 7, 2019歸檔. 喺Sep 18, 2019搵到.`{{cite AV media}}`: CS1 maint: location (link)
**人民橋**係中國廣東省廣州市荔灣區一條橋，橫跨珠江兩岸。

連接位置
----

北邊從六二三路同埋鎮安路路口開始，跨過珠江，南到洪德路同埋工業大道北連埋一齊。

長度
--

橋全長701.2米，主橋長182米，闊18米。其中行車嘅路有12米，兩邊嘅人行道各3米。南北引橋長有519.2米，闊12米，但係引橋唔整人行道，佢係由4條步行梯連接主橋畀行人、自行車上落。

落成時間
----

喺1932年，有人提出過喺太平南路（而家叫人民南路）西濠口建築附近起西堤鐵橋。到咗1935年，工務局就開始進行籌畫同埋選取橋嘅樣，但係橋重未起。喺中華人民共和國成立咗之後，珠江南邊嘅工業發展好快，海珠橋已經再頂唔住日益加大嘅交通流量，必須要起新橋。就喺1965年4月，經過國家計委同埋建工部批准起人民橋。就喺嗰年11月4號正式郁手，起到1967年5月1號完工通車。1984年喺人民橋南邊起成洪德路立交橋疏導啲車流。1988年喺人民橋北邊起成東、北、西3條匝道，分別連接沿江路、六二三路同埋沙面舊東橋。2000年喺人民橋東邊起內環路同埋拆咗橋嘅北邊三條匝道，而且呢條橋嘅部分車流已經分流到鶴洞大橋嗰邊。

| * 睇
* 傾
* 改
廣州嘅橋 |
| --- |
| 舊荔灣、越秀、天河、黃埔同海珠區之間 | 人民橋 | 解放橋 | 海珠橋 | 江灣大橋 | 海印大橋 | 廣州大橋 | 獵德大橋 | 華南大橋 | 琶洲大橋 | 東圃大橋 | 黃埔大橋 | |
| 荔灣同芳村之間 | 珠江大橋 | |
| 芳村同海珠區之間 | 鶴洞大橋 | 丫髻沙大橋 | |
| 越秀區入面 | 二沙大橋 |
| 白雲區入面 | 金沙洲大橋 | |
| 海珠同番禺區之間 | 洛溪大橋 | 番禺大橋 | 南浦大橋 | 麗江花園大橋 | 新光大橋 | |
| 芳村同番禺區之間 | 東沙橋 |
| 番禺區入面 | 大石大橋 | 沙溪大橋 | 西麗橋 | 市橋大橋| 市橋二橋| 市橋三橋 | 德興大橋 | 德怡二橋| 觀龍島大橋 | 礪崗二橋| 蓮港大橋| 海鷗大橋| 沙灣大橋| 觀音沙大橋| 北斗大橋| 紫坭大橋| 欖核大橋| 欖核河大橋| 九比大橋| 牛角橋| 淺海大橋| 高新沙大橋| 靈崗二橋| 上橫瀝大橋| 下橫瀝大橋| 新龍特大橋| 漁尾大橋| 騮崗大橋 |
| 番禺同南沙區之間 | 亭角大橋 | 萬州大橋 | 亭角大橋 | 蕉門大橋 | |
| 南沙區入面 | 鳧洲大橋 | 小虎大橋 | 沙仔橋 |
| 從化區入面 | 流溪河大橋 | 街口大橋 | 迎賓大橋 | 温泉流溪河特大橋 | 城郊花卉大道大橋 | 彩虹大橋 | 從化大橋 |
| 跨市 | 虎門大橋 | 西樵大橋 | 東江大橋 | 廣園大橋 | 江南大橋 | 江龍大橋 |